ته‌فسیری ئایه‌تی پێنجه‌م و شه‌شه‌می سوره‌تی (المجادلة)\nئایه‌تی پێنجه‌م و شه‌شه‌م\n(إِنَّ الَّذِينَ يُحَادُّونَ اللَّهَ وَرَسُولَهُ كُبِتُوا كَمَا كُبِتَ الَّذِينَ مِن قَبْلِهِمْ وَقَدْ أَنزَلْنَا آيَاتٍ بَيِّنَاتٍ وَلِلْكَافِرِينَ عَذَابٌ مُّهِينٌ * يَوْمَ يَبْعَثُهُمُ اللَّهُ جَمِيعًا فَيُنَبِّئُهُم بِمَا عَمِلُوا أَحْصَاهُ اللَّهُ وَنَسُوهُ وَاللَّهُ عَلَى كُلِّ شَيْءٍ شَهِيدٌ).\nواتە: ئه‌و كه‌سانه‌ی كه دوژمندارێتی خواو پێغه‌مبه‌ره‌كه‌ى ده‌كه‌ن شكست ده‌خۆن، زه‌لیل و ژێرده‌سته ده‌بن، هه‌ر وه‌كو ئه‌و كه‌سانه‌ی پێش ئه‌وان زه‌لیل و ژێرده‌سته‌بوون (سه‌ره‌نجامی دوژمنایەتی خوای گه‌وره و پێغه‌مبه‌رانی سه‌لامی خوایان لێ بێت) زۆرمان نیشانه‌و به‌ڵگه‌ی رۆشن -له سه‌ر راستگۆیی پێغه‌مبه‌رانمان- هێنایه‌وه. ئه‌وانه‌ی كه باوه‌ڕیان نه‌هێناوه سزای سه‌ر شۆڕانه‌یان ده‌بێت.(٥) رۆژێك دێت كه خوای گه‌وره هه‌موویان زیندوو ده‌كاته‌وه و كارو كرده‌وه‌كانیان ده‌خاته‌وه پێش چاویان، ئه‌وان له بیریان نامێنێت، بەڵام خوای گه‌وره هه‌مووی بۆ هه‌ژمارو ئامارو تۆماركردوون، خوای گه‌وره ئاماده‌و بینه‌ری هه‌موو شتێكه و شاهیدی له‌سه‌ر ده‌دات.(٦)\nئایه‌ته‌كانی ده‌رسی یه‌كه‌م باسی حوکمی خوای گه‌وره‌یه له شوێنكه‌وتووانی دینه‌كه‌ی، كه چۆن به ئاگایی و بیسه‌ریی و بینه‌ریی خۆی، به زانایی و توانایی و دانایی خۆی سه‌رپه‌رشتیان ده‌كات و ئاڕاسته‌ی گه‌شه‌و نه‌شونمای كۆمه‌ڵكارییەکەیان ده‌كات و چاره‌سه‌ری كێشه‌كانیان ده‌خاته به‌رده‌ستیان. له‌م دوو ئایه‌ته‌ی ده‌رسی دووه‌مماندا ده‌بینیت حوکمێکی توند به‌رامبه‌ر به‌ره‌ی به‌رامبه‌ر ئیسلام و موسوڵمانان راده‌گه‌ێنێت. جه‌نگێكی ئاشكرای بێ مساوه‌مه بەرامبەر به‌ره‌ی دوژمنانی خۆی و پێغه‌مبه‌ره‌كه‌ی صَلَّی اللَّهُ عَلَيْهِ وَسَلَّمَ -كه به پێچه‌وانه‌كاریی كه‌وتوونه‌ته دوژمندارێتی به‌ره‌ی ئیمان- رادەگەێنێت..\n- (یُحَادُّونَ) وێنه‌ی هێڵی سنورێك ده‌نوێنێت، كه لەوبەریەوە به‌ره‌ی كوفرە کە به‌و په‌ڕی نه‌فامیی و هه‌ڕاڵیی و لووتبه‌رزییه‌وه به‌رامبه‌ر به‌ره‌ی ئیمان وه‌ستاونه‌ته‌وه، ئەمبەریش موسوڵمانان.. كه لێره‌دا ووشه‌ی (یُحَادُّونَ) دێنێته‌وه كه سنوور دیاریكردنه، به‌رامبه‌ر (تِلْكَ حُدُودُ اللَّهِ)ـه‌كەیە، كه موسوڵمانان پێوه‌ی پابه‌ند ده‌بن و وه‌كو كافره‌كان سه‌ركه‌شانه سنوور نابەزێنن و یاخی نابن و ناكه‌ونه دوژمنداریی خوای گەورەو پێغەمبەرەکەی صَلَّی اللَّهُ عَلَيْهِ وَسَلَّمَ. ته‌نها ووشه‌ی (یُحَادُّونَ)ـە كه خۆی وێنه‌ی دوو به‌ره‌ی ناكۆك و دژبه‌یه‌ك ده‌كێشێت، جگه له‌وه‌ی كه دیدو هه‌ڵوێستی به‌ره‌ی دوژمنیش وا ده‌ناسێنێت كه زۆر گه‌مژانەو موسته‌هیترانه به‌ره‌ی دوژمنایه‌تیان پێكهێناوه‌و شه‌ڕیان دژی بانگەوازی خوایی راگەیاندووە.، خوای گه‌وره ده‌یه‌وێت دژواریی هه‌ڵوێسته‌كه‌یان بخاته‌وە به‌ر چاویان، كه ئه‌مه كاری كردن نییه!! مه‌خلوقێكی بێ دەسەڵات و لاواز به‌و ده‌ست وسه‌رو دەسەڵاته مه‌غرووربووەیەوە كه هه‌ر خوای خاوه‌نی داوێتێ! ئاوا له‌خۆی بایی بووەو هاتۆته به‌ربه‌ره‌كانێیی خوای كردگارو مرێنه‌رو رۆزیده‌ری زانا و بەتوانا. هه‌ر به یاخیبوون و سه‌رپێچیه‌كه‌وه نه‌وه‌ستاوه كه به فه‌رمانەکانی خوای گه‌وره‌وە پابه‌ندنه‌بووه، به‌و بێ دەسەڵاتییه‌ی خۆیه‌وه جه‌نگی به‌رامبه‌ر خوای گه‌وره‌و دین و پێغه‌مبه‌ره‌کەی صَلَّی اللَّهُ عَلَيْهِ وَسَلَّمَ راگه‌یاندووه‌و سنورێكی به حسابی خۆی بۆ به‌ره‌ی دیدو تێڕوانین و هه‌ڵوێست و موماره‌سه‌و هێزو دەسەڵاتی خۆی كێشاوه!!!.\nخوای گه‌وره به شێوه‌ی دوعا بۆ ترساندن و بیرخستنه‌وەو بیركردنه‌وەیان له چاره‌نووسی ره‌شی خۆیان ده‌فه‌رموێ: (كُبِتُوا كَمَا كُبِتَ الَّذِينَ مِن قَبْلِهِمْ) واتە: هه‌ی زه‌لیل و چاوشۆڕو ژێر ده‌سته بكه‌ون، هه‌ر وه‌كو ئه‌وانه‌ی پێش خۆیان کە زه‌لیل و چاوشۆڕو ژێرده‌سته كه‌وتن، چ ئه‌وانه‌ی به‌ره‌ی دوژمندارێتی پێغه‌مبه‌رانی پێشوویان پێكهێناو شكستیان خوارد، چ ئه‌م كافرانه‌ی قوڕه‌یش كه به مەغروورییه‌وه هاتنه شه‌ڕی ئیسلام و له یه‌كه‌مین رووبه‌ڕووبوونه‌وه‌ی به‌دردا لووتیان شكاو زیاتر له حه‌فتا كوژراو حه‌فتا دیلیان داو به سه‌ر شۆڕیی و واوه‌یلای ژنانه‌وه گه‌ڕانه‌وه مه‌ككه.\nئه‌گه‌ر مه‌به‌ست له‌مه دوعا بێت کە خوای گه‌وره لێیان ده‌كات، مانای بڕیاری قه‌ده‌ریانەشیەتی و تازه گه‌ڕانه‌وه‌ی نییه. چونكه فه‌رمانی خوای گەورە كه ده‌رچوو ره‌تكردنه‌وه‌و وه‌ستاندن و ئاڕاسته گۆڕینی نییه. كه‌وابوو حه‌تمه‌ن ئه‌مانیش هه‌ر ئه‌و چاره‌نووسه‌یان ده‌بێت. بیست ساڵی پێنه‌چوو له فه‌تحی مه‌ككه‌دا ساڵی (٨ك) هه‌موو چاوشۆرو كزو كڵۆل كه‌وتن و چاوه‌ڕێی لێبوردنه گشتیه‌كه‌ی پێغه‌مبه‌ری پێشه‌وا بوون صَلَّی اللَّهُ عَلَيْهِ وَسَلَّمَ. خۆ ئه‌مانه نیشانه‌و به‌ڵگه‌ی رۆشنن بۆ هه‌ر كه‌سێك ئه‌م روداوه مێژوویانه دیراسه بكات، زۆر زوو ده‌گاته حه‌قیقه‌تی ره‌های ئه‌م ئایه‌تانه: (وَقَدْ أَنزَلْنَا آيَاتٍ بَيِّنَاتٍ).\nئه‌مانه به‌و دیدو هه‌ڵوێسته كوفرینانه‌یان كافر بوون. چاره‌نووسی كافرانیش له‌قیامه‌تدا دیاره‌كه چییەو چۆنه (وَلِلْكَافِرِينَ عَذَابٌ مُّهِينٌ) چاره‌نووسی كافران هەر سزاو ئازارو ژان و سه‌رشۆڕیی و سووكایه‌تییانه.\nئایه‌ته‌كه باس له دیدو هه‌ڵوێستی دژواری ئه‌و به‌ره شه‌ڕانیه‌ی كوفره ده‌كات، بۆ ئه‌وه‌ی ببێته به‌ڵگه نه‌وویست كه: مادام ئه‌وان له نه‌زانی و دیدلێڵییانەوە نییه كه ئه‌و به‌ره دوژمندارێتیه‌یان پێكهێناوه. به‌ڵكو: (عن عمد وسبق الاصرار) واته به‌ئه‌نقه‌ست و سووربوونی پێشتره‌وه ئەو هه‌ڵوێسته‌یان گرتۆته‌به‌ر. كه‌وابوو ده‌بێ ئه‌وه باش بزانن كه سزای دنیاو قیامه‌تیان بەسەردا دەدرێت، ئه‌مه‌ش رۆشن و ئاشكرایه.\nپاشان چاره‌نووسه‌كه‌یان كه له رۆژی قیامه‌تدا حه‌تمه‌ن دێته‌رێییان به شوازێكی دڵهه‌ژێن و دانایی و په‌روه‌ردكارانه باس ده‌كات، کە دەفەرموێ: (يَوْمَ يَبْعَثُهُمُ اللَّهُ جَمِيعًا فَيُنَبِّئُهُم بِمَا عَمِلُوا أَحْصَاهُ اللَّهُ وَنَسُوهُ وَاللَّهُ عَلَى كُلِّ شَيْءٍ شَهِيدٌ) رۆژێك دێت كه خوای گه‌وره هه‌موویان زیندوو ده‌كاته‌وه و كارو كرده‌وه‌كانیان ده‌خاته‌وه پێش چاویان، ئه‌وان له بیریان نامێنێت، بەڵام خوای گه‌وره هه‌مووی بۆ هه‌ژمارو ئامارو تۆماركردوون، خوای گه‌وره ئاماده‌و بینه‌ری هه‌موو شتێكه و شاهیدی له‌سه‌ر ده‌دات\nهه‌ر هه‌موویان زیندوو ده‌كاته‌وه، هه‌موویان پێكه‌وه (كۆمه‌ڵ نیشانه‌ی هێزه) بەڵام ئه‌مانه به هه‌ر هه‌موویان ناتوانن كه‌سێكیان له‌و چاره‌نووسه ره‌شه قوتار بكه‌ن.. هه‌مووشیان سزای سه‌رشۆڕانەو سووكایه‌تی ده‌چێژن. ئه‌م وه‌سفی ئازارو سزایه به‌م سیفه‌تی (مُهین)ـه لێره‌دا مه‌به‌ستە. چونكه سزای هه‌ڕاڵیی و لووتبه‌رزیی و خۆبه‌زلزانینه. سزای ده‌مهه‌راشی گاڵته‌جاریی و جنێودان و سوكایه‌تیكردنه‌كه‌یانه به خواو پێغه‌مبه‌ری خوا صَلَّی اللَّهُ عَلَيْهِ وَسَلَّمَ. به دین و دینداران. با ئاوا چاوشۆڕ بكرێن، ئه‌و چاوانه‌ی له هه‌ڕه‌شه‌كردنیاندا زه‌ق ده‌بوون، لا لغاوه‌یان كه‌فی تێده‌په‌ڕیی و سوور ده‌بوونه‌وه. با ئێستا داخ كرێن، زنجیركرێن، رابكێشرێن. ئه‌م زه‌لیلییه له‌به‌ر چاوی هه‌موو مرۆڤایه‌تییە كه زیندووكراونه‌ته‌وه، له ساحه‌یه‌كدا، له ساحه‌ی گاڵته‌جاریی و هه‌ڕه‌شه مه‌غرووره‌كانی ئه‌وان به‌رفراوانتره‌و له ده‌شتێكی به‌ریندایه. ته‌ماشاوان زۆرترن. به‌ربه‌ستی نه‌دیتنیان نییه. دوژمندارێتییه‌كه‌ی ئه‌وان، سزاو ئه‌شكه‌نجه‌كانی دنیای ئه‌وان و مه‌حروومكردنی موسوڵمانان له نان و ئه‌مان، زوڵم بوو، ناڕه‌وایی بوو، چونكه موسوڵمانان هیچیان نه‌كردبوو، ته‌نها دیندارێتییان راگه‌یاندبوو. بەڵام ئه‌م ئازارو سزا سه‌رشۆڕیی و سووكایه‌تی پێكردنه‌ی قیامه‌تی ئه‌مان حه‌قه و ره‌وایه، خوای گه‌وره كرده‌وه دوژمنكارانه‌كانیان نیشان ده‌داته‌وه، پێیان ده‌ڵێته‌وه. هه‌ر چه‌نده ئه‌وان بیریان چۆته‌وه. بەڵام خوای گه‌وره هه‌ر هه‌مووی تۆمار كردوون، هه‌موو ره‌فتارێكی هه‌ژمارد كردوون: (فَيُنَبِّئُهُم بِمَا عَمِلُوا أَحْصَاهُ اللَّهُ وَنَسُوهُ) ئێستا له قیامه‌تدان و هه‌موو حه‌قیقه‌ته‌كان به‌ره‌هایی له واقیعێكی به‌رچاوانیاندا ده‌بینن: هه‌بوونی خوا، قیامه‌ت، كار تۆماركردن، بیستن و بینین و به‌ئاگایی خوای گه‌ورەو هێزو دەسەڵات ومه‌زنیی، زانایی ودانایی و بەتوانایی. له‌سه‌ر ئه‌مانه‌شه‌وه (سجل)ی تۆماركردنی كرده‌وه‌كانیان. خۆشیان ئێستا هه‌ست ده‌كه‌ن كه له خۆوه سزا نادرێن، بۆ حه‌زو ئاره‌زوو ناخرێنه ژێر ئه‌شكه‌نجه‌وه، بۆ سه‌لماندنی هێزو ئازایه‌تی زنجیربه‌ند نه‌كراون. نا، (بِمَا عَمِلُوا) ئینجا سه‌یری كۆتاییی ئایه‌ته‌كه بكه: (وَاللَّهُ عَلَى كُلِّ شَيْءٍ شَهِيدٌ) شهید: صیغه‌ی موباله‌غه‌ی (شاهد)ـه، كه (اسم فاعل)ـه، واته زۆر شاره‌زای شاهیدیدان و زۆری شاهیدی داوه، وه‌كو (عالم) كه بووه به (علیم)، (ناصر) كه‌بووه به (نصیر) شاهدیش به ئاماده‌بوونی یان له‌رێی هه‌واڵی راستگۆوه زانیاری لا دروست بووه، ئینجا (زانیاری)ـیه‌كه‌ی کردووە به روونكردنه‌وه‌و ئیقرار، شاهید بوونییه‌كه‌ی به (ئاماده‌بوون) و (دیتن) په‌یدا كردووه. ئینجا بێ ترس و بێ ته‌ماع ئه‌وه‌نده‌ی شاهیدی داوه له‌سه‌ر حه‌ق زه‌وت كردن، تا بووه به شه‌هید. ئه‌مه شاهیدو شه‌هیدی مرۆڤه.. بەڵام خوای نادیارزان (علام الغیوب)، خوای شاهیدو شه‌هید خۆی داوه‌رییان ده‌كات.. خۆی ناكۆكی و راجوێییان یه‌كلا ده‌كاته‌وه. خۆی حه‌ق و ناحه‌ق و راست و درۆ لێك جودا ده‌كاته‌وه‌و به زانستی خۆی تاوانبار ده‌ناسێنێت و بە داد پەروەریی و دەسەڵاتی بێ وێنەی خۆی سزاكه‌یان به‌سه‌ردا ده‌دات. ئیتر ئه‌م گه‌مژه‌و نه‌فامانه‌ی دنیا، ئه‌م خوا نه‌ناسانه بۆچی هه‌ڵوێسته‌یه‌كی بیركردنه‌وه ناكه‌ن؟! بۆچی كه‌مێك هزریان ناخه‌نه‌كار؟ ئاخر خۆ ئه‌وانه‌ی پێش ئه‌مانیش هه‌ر وابوون: رقن و بوغزن و گه‌وج و نه‌فام. سه‌ركه‌ش و مه‌غروورو هه‌ڕاڵ، خۆیان به‌خاوه‌ن هێزی له‌بن نه‌هاتوو ده‌زانی. بەڵام كه به سه‌ریشیاندا هات هزرو هێزیان نه‌ما. ئه‌وه‌تا ئێستا به زه‌لیلی په‌نجه‌ی په‌شیمانی ده‌گه‌زن و ده‌ڵێن: (لَوْ كُنَّا نَسْمَعُ أَوْ نَعْقِلُ مَا كُنَّا فِي أَصْحَابِ السَّعِيرِ)الملك/١٠ ئاخر ئه‌گه‌ر گوێمان بگرتایه‌و ئه‌قڵمان پێ بشكایه چۆن ئاوا ده‌بووینه ئه‌هلی دۆزه‌خ؟!\nئاوا له چه‌ند ئایه‌تێكی كورتی ره‌وانبێژییدا دوو وێنه خراونه‌ته روو، به هه‌موو بزاوت و سره‌وتێكی ده‌رون و ره‌فتاره‌وه. وێنه‌یه‌كی سۆزو به‌زه‌یی و سه‌رپەر‌شتیارێتی و بایه‌خ پێدان و به هاناوه‌چوونی ئافرەتە موسوڵمانێك.. وێنه‌یه‌كی تری غه‌زه‌ب و خه‌شمی خوای گه‌وره‌و وویست و دەسەڵاتی تۆڵه‌و فه‌رمانده‌ێتی بۆ به‌ره‌ی ئیمانداران دەکات لەو بەرەی شه‌ڕه‌دا كه فاجرانی نه‌فام و رقن، به‌رامبه‌ر به‌ره‌ی ئیمان و ئیمانداران رایانگه‌یاندووه. وێنه‌كان تواناو زانیینی خوای گه‌وره نیشان ده‌ده‌ن ده‌رباره‌ی هه‌موو سره‌وت و بزاوت و ره‌فتاره‌كان و زانینی (غه‌یب)ی چاره‌نووسی قیامه‌تی ئه‌و شه‌ڕانییه هیچ له باردا نه‌بووانه! خوای گه‌وره خۆی ئاماده‌ی هه‌ر دوو به‌ره‌كه‌یه، به بیستنی و بە دیتن، به شاهیدیدان و تۆمار كردنی هه‌ڵوێسته جیاكان به‌ره‌ی ئیمان له ناخ و واقیعیاندا هه‌ست به (وجود)ی خوای كردگارو په‌روه‌ردگارو میهره‌بان و به دەسەڵات ده‌كه‌ن كه وه‌لیاندایه.. به‌ره‌ی كوفریش ده‌زانن كه خوای گه‌وره وەلیاندا نییه و هۆشداریی و ئینزاره خواییه‌كان به جیددی وه‌رناگرن، یان باوه‌ڕیان پێیی نییه، بۆیه شایانی ئه‌و سووكایه‌تی و چاوشۆڕییه‌ن.\nئینجا خوای گه‌وره بۆ سه‌لماندنی شاهیدیی و شه‌هیدییه‌كه‌ی خۆی باس له تواناو زانین و به‌ئاگایی خۆی ده‌كات، به شێوه‌یه‌ك كه ژێیه‌كانی دڵ هه‌ستی پێده‌كه‌ن، ئه‌وه‌ش ئایه‌ته‌كانی حه‌وته‌م و هه‌شته‌من. كه له ده‌رسی سێیه‌مماندان:\n176 جار خوێندراوه‌ته‌وه


کۆمەڵەی ڕەنجدەرانی کوردستان - ویکیپیدیا، ئینسایکڵۆپیدیای ئازاد\nکۆمەڵەی ڕەنجدەرانی کوردستان یان کۆمەڵە (پێشتر: کۆمەڵەی مارکسی–لینینیی کوردستان) حیزبێکی چەپی کوردی بوون لە باشووری کوردستان، لە ١٠ی حوزەیرانی ١٩٧٠ دامەزرا. پێش دامەزراندنی کۆمەڵە، بەشێک لە ئەندامەکان لە پارتی دیموکراتی کوردستان چالاک بوون. لە ساڵی ١٩٧٦، کۆمەڵە شەڕی چەکداری لەبەرامبەر حیزبی بەعس ڕاگەیاند. چالاکییەکانی کۆمەڵە بەنھێنی ئەنجام دەدران.\nلە ساڵی ١٩٨٩ کۆمەڵە ھەڵوەشایەوە.\nکۆمەڵەی ڕەنجدەرانی کوردستان لە ١٠ی حوزەیرانی ١٩٧٠ لەلایەن ھەریەکە لە شەھاب شێخ نووری، وەستا ئەنوەر و جەعفەر کۆیی دامەزرا. لە ساڵی ١٩٧٦، ھەر سێ دامەزرێنەرەکەی کۆمەڵە لەلایەن دەسەڵاتی شای ئێرانەوە ڕادەستی عێراق کرانەوە و لە ٢١ی تشرینی دووەمی ١٩٧٦ لەسێدارە دران.\nلە ساڵی ١٩٧٦، کۆمەڵە بوو بە باڵێک لە یەکێتیی نیشتمانی کوردستان لەژێر ناوی کۆمەڵەی مارکسی لێنینی کوردستان.\nلە ساڵی ١٩٨٩، لەدوای دامەزراندنی یەکێتیی نیشتمانی کوردستان ئەوا کۆمەڵەی ڕەنجدەران ھەڵوەشایەوە و ئەندام و دامەزرێنەرانی چوونە ناو حیزبە نوێیەکەوە. دوای کۆنگرەی یەکەمی یەکێتی لە ساڵی ١٩٩٢، ناوی کۆمەڵە بەیەکجاری نەما.\nشەھاب شێخ نووری/خاڵە شەھاب (دامەزرێنەر)\nوەستا ئەنوەر (دامەزرێنەر)\nجەعفەر کۆیی (دامەزرێنەر)\nشاسوار جەلال سەعید/ئارام (دەستەی دامەزرێنەران و سکرتێری کاتیی کۆمەڵە بووە)\nنەوشیروان مستەفا (سکرتێری کۆمەڵە بووە)\nقادر حاجی عەلی (ئەندامی سەرکردایەتی)\nفەرەیدوون عەبدولقادر (دەستەی دامەزرێنەران)\n^ ئ ا ب پ ت کتێبی ناسنامەی حزبە کوردستانییەکان (ڕەوتیان - ئایدۆلۆژیان - ھەڵسەنگاندنیان)، لاپەڕە ١١٩–١٢٠، نووسینی مەسعوود عەبدولخالق، ھەولێر-٢٠٠٩.\n^ ئ ا قسەیەک بۆ وتن.. لەساڵیای کۆمەڵەی ڕەنجدەرانی کوردستاندا، ماڵپەڕی شارپرێس، ڕۆژی ١٠ی حوزەیرانی ٢٠٢٠ بڵاوکراوەتەوە.\n^ کۆمەڵەی ڕەنجدەرانی کوردستان ١١ی تشرینی دووەمی ٢٠٢٠ لە وەیبەک مەشین، ئەرشیڤ کراوە.، ماڵپەڕی دیپلۆماتیک مەگەزین، ڕۆژی ١١ی حوزەیرانی ٢٠٢٠ بڵاوکراوەتەوە.\n^ شێوازی کاری ڕێکخراوەیی کۆمەڵەی ڕەنجدەرانی کوردستان، ماڵپەڕی کوردستان پۆست، لەلایەن پێشڕەو ئیسماعیل عارف نووسراوە، لە ٧ی ئابی ٢٠٢٠ بڵاوکراوەتەوە.\n^ شەھید ئارام.. سەرکردە مێژووییەکەی کوردستان، ماڵپەڕی ڕۆژنیوس، ٢٧ی شوباتی ٢٠٢٠ بڵاوکراوەتەوە.\n^ مەلابەختیار ڕەخنە لە ھەڵوەشانەوەی کۆمەڵە دەگرێت، ماڵپەڕی خەندان، لە ١٠ی حوزەیرانی ٢٠١٩ بڵاوکراوەتەوە.\n^ ئ ا گۆڕان..... دوا ھەناسەی سیاسی نەوشێروان مستەفا ١١ی تشرینی دووەمی ٢٠٢٠ لە وەیبەک مەشین، ئەرشیڤ کراوە.، ماڵپەڕی سنورمیدیا، نووسینی محەممەد حاجی، ١٨ی ئایاری ٢٠١٧ بڵاوکراوەتەوە.\n^ ئ ا ب پ لە گرووپی زیندانەوە بۆ گرووپی کوڕەکانی نەوشیروان مستەفا، ماڵپەڕی باسنیوز، ٤ی تشرینی یەکەمی ٢٠١٨ بڵاوکراوەتەوە.\n^ "قادری حاجی عەلی کۆچی دواییکرد". xendan.org. خەندان. Retrieved ١٠ی تشرینی دووەمی ٢٠٢٠. Check date values in: |accessdate= (help)\n^ مەسعوود بارزانی بۆ بەدوای فەرەیدون عبدولقادردا دەنێرێ!!، سپی میدیا، ٨ی تشرینی دووەمی ٢٠١٥ بڵاوکراوەتەوە.\nوەرگیراو لە «https://ckb.wikipedia.org/w/index.php?title=کۆمەڵەی_ڕەنجدەرانی_کوردستان&oldid=875408»\nئەم پەڕەیە دواجار لە ٠٤:١٦ی ٢٥ی کانوونی یەکەمی ٢٠٢١ نوێ کراوەتەوە.


ئەرشیڤ documents | فیلم و دەنگ 5\n103 قوربانی و 3 هەزار و 819 تووشبووی نوێ دوایین ئاماری کۆرۆنا لە تورکیا\nبەشی تورکیا- وەزیری تەندروستیی تورکیا ڕایگەیاند لە ماوەی ٢٤ کاتژمێری رابردوودا، 103 کەسی دیکە لەو وڵاتە بەهۆی کۆرناوە گیانیان لەدەست داوە.\n645 حاڵەتی نوێی تووشبوون بە کۆرۆنا له هه‌رێمى كوردستان تۆمار کرا\nبەشی عێراق و هەرێمی کوردستان- وه‌زاره‌تى ته‌ندروستیی حكوومه‌تى هه‌رێمى كوردستان له ڕاگه‌یاندراوێكدا ئاماژه به‌وه ده‌دات، له هه‌رێمى كوردستان 645 تووشبووى دیكه‌ى په‌تاى كۆرۆنا ده‌ستنیشان كران و 25 هاووڵاتیی دیکەش بە ڤایرۆسەکە گیانیان لە دەست دا.\n262 حاڵەتی نوێی تووشبوون بە کۆرۆنا لە کوردستان تۆمار کرا/ 7 کەسی دیکەش گیانیان لە دەست دا\nبەشی کوردستان- سەرۆکی زانکۆی پزیشکیی کوردستان لە لێدوانێکدا دوایین ئامارەکانی لەبارەی کۆرۆنا لە پارێزگای کوردستان ئاشکرا کرد و ڕایگەیاند لە ماوەی 24 کاتژمێری ڕابردوودا 262 حاڵەتی نوێی تووشبوون تۆمار کراوە و کۆی ئەو نەخۆشانەی لە ژێر چاودێریی چڕدان گەیشتە 761 کەس.\n482 هاووڵاتیی دیکەی ئێرانی بە کۆرۆنا گیانیان لە دەست دا/ 27 پارێزگا لە هێڵی سووردان\nبەشی ئێران- وتەبێژی وەزارەتی تەندروستیی ئێران ڕایگەیاند لە 24 کاتژمێری ڕابردوودا 459 حاڵەتی نوێی مردن بە کۆرنا تۆمار کراوە بەوەش دوایین ئاماری مردن بە کۆرۆنا گەیشتە 42 هەزار و 461 حاڵەت.\nبەڕێوەبەری گشتیی ڕێكخراوی تەندروستی جیهانی:\nلەبارەی ڤاكسینی كۆرۆنا کە دەخرێتە بازارەوە پێویستە بە وریاییەوە گەشبین بین\nبەشی جیهان- بەڕێوەبەری گشتیی ڕێكخراوی تەندروستی جیهانی ڕایدەگەیەنێت، لەم ڕۆژانەدا هەواڵی هاندەرمان پێگەیشت لەبارەی ڤاكسینی ڤایرۆسی كۆرۆنای نوێ، بەڵام لەم بابەتەدا پێویستە بە وریاییەوە گەشبین بین.\n94 قوربانی و 3 هەزار و 316 تووشبووی نوێ دوایین ئاماری کۆرۆنا لە تورکیا\nبەشی تورکیا- وەزیری تەندروستیی تورکیا ڕایگەیاند لە ماوەی ٢٤ کاتژمێری رابردوودا، 94 کەسی دیکە لەو وڵاتە بەهۆی کۆرناوە گیانیان لەدەست داوە.


كۆمپانیای ئاسیاسێڵ هاوڵاتیان له‌مه‌ترسییه‌ك ئاگادار ده‌كاته‌وه\nكۆمپانیای ئاسیاسێڵ هاوڵاتیان لە مەترسی بەكارهێنانی ئامێرەكانی تەشویش ئاگادار دەكاتەوە كه زیان به ته‌ندروستیان ده‌گه‌یه‌نێت و داوایان لێده‌كات لێی دوور بكه‌ونه‌وه.\nكۆمپانیای ئاسیاسێڵ لە رێگەی كۆنفڕانسێكی رۆژنامەوانییەوە كە لە بەغدا و لەسەر داوای كۆمسیۆنی راگەیاند و گەیاندن سازدرا، داوای لە هاوڵاتیان كرد كە خۆیان بەدووربگرن لە بەكارهێنانی ئامێرەكانی تەشویش و ئەو ئامێرانەی گوایە تۆڕی مۆبایل بەهێزدەكەن لەبەرئەوەی كە زیانی زۆر گەورە بە تەندروستی هاوڵاتیان دەگەیەنێت كاریگەری نەرێنی لەسەر كوالیتی تۆڕەكانی مۆبایل دادەنێت.\nئاسیاسێڵ ئه‌وه‌شی راگه‌یاند: هەروەها كۆمسیۆنی راگەیاندن و گەیاندن داوایكرد كە رێكاری توند بگیرێتەبەر بۆ سنووردانان بۆ هاوردەكردنی ئەو جۆرە ئامێرانە وكڕین وفرۆش پێیانەوە لە بازاڕەكانی عیراقدا.\nده‌شڵێت: "كۆمسیۆنی ناوبراو راشیگەیاند كە چەندین لەو ئامێرانە دەستیانبەسەرداگیراوە لەبەرئەوەی پابەندی پێوەرە نێودەوڵەتییەكانی سیستمەكانی پەیوەندی نین ومەترسی زۆر گەورە بۆ سەر تەندروستی مرۆڤ دروستدەكەن لەبەرئەوەی ئەو ئامێرانە هەڵدەسن بە گەورەكردنی سیگناڵەكان وكاریگەری خراپیان هەیە لەسەر ئامێری تەكنیكی و پزیشكی لە چەشنی ئامێری رێكخەری لێدانی دڵ و ئامێرگەلێكی تر كە بە ترپە یان سیگناڵی بێسیم كاردەكەن".\nئه‌وه‌شی وتووه: "لای خۆیەوە كۆمپانیای ئاسیاسێڵ، بە هاوكاری لەگەڵ كۆمسیۆنی راگەیاندن و گەیاندن هەستا بە كارێكی هاوبەش كە ئەویش ئەنجامدانی ڕووپێوێكی مەیدانی بوو بۆ دیاریكردنی ئەو شوێنانەی تەشویشیان لێیە و ئامادەكردنی راپۆرتی تەكنیكی تێروتەسەل لەوبارەیەوە لە پێناو دانانی سنوورێك بۆ كڕین و فرۆشتن وبەكارهێنانی ئەم ئامێرانە".\nئاسیاسێڵ ئه‌و بڕه پاره‌یه ئاشكرا ده‌كات كه وه‌ك كرێ و باج به عیراقی داوه


سه‌رۆكى سلڤادۆر له‌كاتى وتار دان لە نەتەوەیەکگرتوەکان سێڵفی ده‌گرێت\n9/28/2019 11:07:31 PM\nبینراوه : 616\nوه‌رگێڕانى: ئه‌شكان ساڵه‌حی\nنه‌جیب ئه‌بوکیله، سه‌رۆک کۆماری ته‌مه‌ن 38 ساڵی سلڤادۆر، له کۆبونه‌وه‌ی گشتی رێکخراوی نه‌ته‌وه یه‌کگرتووه‌کان پێش ئه‌وه‌ی ده‌ست بکات به پشکه‌شکردنی وتاره‌که‌ی، داوای له ئاماده‌بووان کرد بۆ ساتێک بوه‌ستن، دواتر ده‌ستی کرد به گیرفانیدا و مۆبایله‌که‌ی ده‌رهێنا و وێنه‌یه‌کی سێڵفی گرت.\nدوای ئه‌وه‌ی که ئه‌بوکیله به ئایفۆن (11)ــه نوێیه‌که‌ی وێنه‌که‌ی گرت، روی ده‌می کرده سه‌رۆکه‌کانی وڵاتانی سه‌رتاسه‌ری جیهان و به ته‌نزه‌وه وتی: "باوه‌ڕ بکه‌ن، ژماره‌ی ئه‌و که‌سانه‌ی که ئه‌م سێلفیه ده‌بینن زۆر له‌وه زیاترن که گوێ له وتاره‌که‌ی من ده‌گرن!"\nیه‌کێکی تر له دیمه‌نه‌کانی ساتی پێشکه‌ش کردنی وتاره‌که‌ی ئه‌بوکیله که به‌ئاشکرا دیاره بۆ تۆڕه کۆمه‌ڵایه‌تیه‌کان ئاماده‌کرابو، گابرێلای هاوسه‌ری و کچه بچوکه‌که‌ی له‌یلا بۆ کۆبونه‌وه‌که هێنابو تا گوێ له وتاری باوکه تازه ده‌ست به‌کاربوه‌که‌ی بگرێت.\nئه‌بوکیله دوای پێشکه‌شکردنی وتاره‌که‌ی، وێنه‌که‌ی له تویته‌ر بڵاوکرده‌وه و له‌ماوه‌ی که‌متر له کاتژمێرێکدا و له کۆی زیاد له یه‌ک میلۆن فۆڵۆوه‌ر، 7 هه‌زار لایکی بۆ هات.\nئه‌بوکیله له‌کاتی قسه‌کانیدا ئاماژه‌ی به‌وه‌ش دا: ره‌نگه له ساڵانی داهاتو ئیتر پێویست به‌وه نه‌کات بێم بۆ نیۆرک و پێکه‌وه له‌م بینایه‌دا کۆببینه‌وه، ته‌نها به چه‌ند ڤیدیۆیه‌ک ده‌توانیت ئه‌م کاره ئه‌نجام بده‌یت و چه‌ندین ملیۆن له‌و پاره‌یه بمینێته‌وه که بۆ ئه‌م کۆبونه‌وه‌یه خه‌رج ده‌کرێت، من دڵنیام ئه‌گه‌ر کاریگه‌ری ئه‌م ڤیدیۆیه له کۆبونه‌وه‌کانی نیۆرک زیاتر نه‌بێت که‌متر نیه.\nژماره‌ی سه‌ردان 3820876 میوان 100


لێدوانى نوێى لاهور شێخ جەنگى\nلاهور شێخ جەنگی، هاوسەرۆکى یەکێتى باس لە دوایین هەوڵەکان دەکات بۆ ناردنی موچەی فەرمانبەرانی هەرێم لە بەغداو دەڵێت: "دەبێت پێش کۆتاییهاتنی ساڵ حکومەتی هەرێم تیمێک رەوانەی بەغدا بکات و دانوستان بکات تاوەکو موچەی ئەم سێ مانگە رەوانە بکات".\nلاهور شێخ جه‌نگی، هاوسه‌رۆكی یه‌كێتیی نیشتمانیی كوردستان (23ی تشرینی دووەمی 2020) لەمیانی لێدوانێکی رۆژنامەوانیدا کە "ناس کورد"، رایگه‌یاند، بۆ چارەسەرکردنی کێشەی موچەی فەرمانبەرانی هەرێم هەوڵەکان لەگەڵ بەغدا بەردەوامە و هەفتەی رابردوو بۆ هێورکردنەوەی دۆخەکە سەردانی بەغدام کردووە، دەبێت حکومەتی هەرێم لەم هەفتەیەدا تیمێک بنێرێتە بەغداو دانوستان دەستپێبکەن تاوەکو چارەسەرى دۆخەکە بکرێت و مووچەی ئەم دوو سێ مانگە بنێرێت.\nهاوسه‌رۆكی یەکێتی نیشتمانیی کوردستان وتیشی: "له‌دوای په‌سه‌ندكردنی یاسای قه‌رزه‌وه رێککەوتنەکان گۆڕانکاری بەسەردا هاتووەو ده‌بێت حكومه‌تی هه‌رێم تیمێکی تازە رەوانەی بەغدا بکاتەوە تاوەکو دانوستان بکات بۆ ناردنى مووچەی ئەم سێ مانگە پێش ئەوەی بگاتە کۆتایی ساڵ تیمێك بنێرێته به‌غدا و رێكکه‌وتنی نوێ بكرێت".\nلاهور شێخ جەنگى ناوەڕۆکى کۆبوونەوەى لەگەڵ عەدنان دەرجال ئاشکرا کرد\n2020.11.26 - 13:38


هۆكاری دواخستنی 25ـه‌مین پاڵه‌وانیه‌تیی كه‌نداو له به‌سڕه ئاشكرا كرا\nبه هۆی چه‌ند به‌ربه‌ستێكه‌وه، لیژنه‌ی ڕێكخه‌ری 25ـه‌مین جامی كه‌نداو، كه بڕیار بوو له كۆتایی ئه‌مساڵدا له به‌سڕه به‌ڕێوه بچێ، بۆ كاتێكی دیكه دواخست.\nبڕیار بوو مانگی 12ـی ئه‌مساڵ، 25ـه‌مین پاڵه‌وانیه‌تیی جامی كه‌نداو له به‌سڕه به‌ڕێوه بچێ، به‌ڵام یه‌كێتیی جامی كه‌نداوی عه‌ره‌بی بۆ مانگی یه‌كی ساڵی 2023 دوای خست.\nدوێنێ دووشه‌ممه 20/9/2021، كۆمه‌ڵه‌ی جامی كه‌نداوی عه‌ره‌بی، كۆبوونه‌وه‌یه‌كی تایبه‌تی ئه‌نجام دا و پاڵه‌وانیه‌تییه‌كه‌ی بۆ 25ـی یه‌كی 2023 دواخست، له‌و كۆبوونه‌وه‌یه‌ی كه به سه‌رۆكایه‌تیی شێخ حه‌مه‌د بن خه‌لیفه بن ئه‌حمه‌د ئال سانیی سه‌رۆكی یه‌كێتییه‌كه به‌ڕێوه چوو.\nبڕیاره‌كه به‌هۆی كه‌موكورتیی له ئاماده‌یی ته‌واوی شاری به‌سڕه‌یه بۆ میوانداریی پاڵه‌وانیه‌تییه‌كه، هه‌روه‌ها یه‌كێتییه‌كه گووشارێكی گه‌وره‌ی ناوخۆیی و كیشوه‌ری و نێوده‌وڵه‌تیشی له‌سه‌ر بوو.\nلیژنه‌ی پشكنینی یه‌كێتیی كه‌نداو، به سه‌رۆكایه‌تی حه‌مید شیبانیی یه‌مه‌نی، چه‌ند سه‌ردانێكی مه‌یدانی بۆ به‌سڕه ئه‌نجام دا و یاریگه و هۆتێل و شوێنه‌كانی دیكه‌ی بینی و ڕاپۆرتی خۆی به‌رز كرده‌وه و لیژنه‌ی ته‌نفیزیی یه‌كێتییه‌كه گفتوگۆی له‌سه‌ر كرد.\nقه‌ته‌ر له نۆڤێمبه‌ر و دیسێمبه‌ری 2022ـدا میوانداریی مۆندیال ده‌كا، بۆیه چه‌ند یه‌كێتییه‌كی تۆپی پێی وڵاتانی كه‌نداو، گووشاری ئه‌وه‌یان كرد كه بۆ 2023 دوابخرێ.\nدوای ئه‌وه‌ی له یاریی ڕابردووی نێوان هه‌ردوو یانه‌ی پاریس سان جێرمان و لیۆن، لۆنێل مێسی له لایه‌ن راهێنه‌ری پی ئێس جییه‌وه گۆڕانكاریی پێ كرا و له یارییه‌كه برایه ده‌ره‌وه، مێسی نیگه‌رانی و تووڕه‌یی پێوه دیار بوو، به‌شێكی چاودێران ئه‌و كاره‌ی راهێنه‌ر پۆچیتینۆیان به ئاسایی ناوبرد و به‌شێكی چاودێرانیش پێیان وایه به‌و كاره‌ی، ده‌یه‌وێ وا پیشان بدا كه هیچ یاریزانێك له سه‌رووی ئه‌وه‌وه نییه و بڕیاری سه‌ره‌تا و كۆتایی لای خۆیه‌تی.\nماوریسیۆ پۆچیتینۆ، یه‌كه‌م به‌ركه‌وتنی له‌گه‌ڵ مێسی بۆ هاته پێش، كاتێك له یاریی نێوان یانه‌كه‌ی و لیۆندا، ئاڵوگۆڕی به لیۆنێل مێسی كرد و بردییه ده‌ره‌وه‌ی یارییه‌كه.\nله خوله‌كی 75ـی یارییه‌كه‌دا، مێسی برده ده‌ره‌وه‌ی یارییه‌كه و ئه‌شره‌ف حه‌كیمی خسته شوێنه‌كه‌ی، له‌و كاته‌ی یارییه‌كه 1-1 گۆڵ بوو، له‌و كاته‌ی مێسی چووه ده‌ره‌وه‌ی یارییه‌كه ماوریسیۆ ویستی قسه‌ی له‌گه‌ڵدا بكا، به‌ڵام مێسی ته‌نانه‌ت ڕه‌تی كرده‌وه ته‌وقه‌شی له‌گه‌ڵدا بكا.\nیارییه‌كه به ئه‌نجامی 2-1 گۆڵ بۆ پاریس ته‌واو بوو، كاتێك ماورۆ ئیكاردی، له كاتی زیادكراودا گۆڵی دووه‌می تۆمار كرد.\nپۆچیتینۆ پاساوی بۆ ده‌رهێنانی مێسی هێنایه‌وه و وتی: راهێنه‌ران بۆیه لێره‌ن، تا بڕیار بده‌ن.\nوتیشی: هه‌مووان ده‌زانن كه ئێمه یاریزانی گه‌وره‌مان هه‌یه، لیستێكی 35 یاریزانیمان هه‌یه و ده‌بێ هه‌ڵیانبسه‌نگێنین و ئاستیان تاقی بكه‌ینه‌وه.\nئه‌و راهێنه‌ره، وتیشی: له‌سه‌رمانه له كاتی یارییه‌كاندا بڕیار بده‌ین، هه‌ندێ جار ئه‌و بڕیارانه كاری خۆیان ده‌كه‌ن و هه‌ندێ جاریش نا، به‌ڵام ئێمه بۆ ئه‌وه لێره‌ین تا بیر له‌وه بكه‌ینه‌وه چی بكه‌ین.\nوتیشی: ئه‌م بڕیارانه‌ی ده‌بێ بدرێن، ڕه‌وش باش بێ یان نا، پێم خۆش بێ یان نا.\nئاماژه‌ی به گرنگیی بردنه‌وه‌كه‌ش دا، به تایبه‌ت كه دوای ئه‌وه‌ی له یه‌كه‌م یارییان له چامپیۆنس لیگی ئه‌م وه‌رزه‌دا 1-1 گۆڵ یه‌كسان بوون.\nمیلنه‌ر: ڤان دایك سوپه‌رمان نییه و له پێكان گه‌ڕاوه‌ته‌وه\nجیمس میلنه‌ر، ئه‌ستێره‌ی یانه‌ی لیڤه‌رپوول، ئاماژه‌ی به ئاستی هاویانه‌كه‌ی ڤێرجیل ڤان دایك له‌م وه‌رزه‌دا كرد، به‌ڵام داوای كرد ئاستی چاوه‌ڕوانییه‌كانیان له‌و یاریزانه كه‌متر بكه‌نه‌وه.\nتۆڕی سكای سپۆرتس، گوته‌كانی میلنه‌ری گواستووه‌ته‌وه، كه ده‌ڵێ: هه‌مووان پێمان وایه ڤان دایك سوپه‌رمانه، به‌ڵام ئه‌و له پێكان گه‌ڕاوه‌ته‌وه، ته‌مه‌نیشی 21 ساڵان نییه، بۆیه له‌و كاته‌وه‌ی گه‌ڕاوه‌ته‌وه ڕه‌نگه زۆر باش نه‌بووبێ.\nئاماژه‌ی به‌وه‌ش كرد: كارێكی كردووه جێی باوه‌ڕ نییه، وا ده‌ركه‌وتووه كه چی یاریزانێكی باشه، كاتێكیش سه‌یری به‌رگریكارانی لیڤه‌رپوول ده‌كه‌ی، ده‌رك به‌وه ده‌كه‌ی كه هه‌موویان به ئاستێكی ناوازه یاری ده‌كه‌ن.\nوتیشی: پێم وایه ئه‌ركه‌كه به شێوه‌یه‌كی روون ده‌وران ده‌وران ده‌كا، ئه‌وه‌یش به‌هۆی ئه‌و هه‌ڵوێست و پێشهاتانه‌ی وه‌رزی رابردوو هاته پێشمان، به هۆی پێكانه‌كانه‌وه به‌ختمان نه‌بوو، یاریزانان ناچار كران له ده‌ره‌وه‌ی شوێن و ناوه‌ندی یاریكردنی خۆیان یاری بكه‌ن.\nئاماژه‌ی به‌وه‌ش كرد: ده‌رفه‌تی ئه‌وه نییه بیر بكه‌یته‌وه كه ئاستت باشه یان خراپ، پێویسته یه‌كسه‌ر بچیته قۆناغێكی تر، ناكرێ زۆر خۆشحاڵ بی به‌وه‌ی له یه‌ك یاریدا ئاستت باش بێ، ناشكرێ هه‌ست به داڕمان بكه‌ی، دوای یارییه‌كی خراپ.


كەش‌و هەوای ئەمرۆو سبه‌ینێ\nبەشی پێشبینی بەرێوەبەرایەتی گشتی کەشناسی و بوومەلەرزەزانی هه‌رێمی كوردستان باری كه‌شوهه‌وا و پله‌كانی گه‌رمای بۆ ئه‌مڕۆ چوارشه‌ممه و سبه‌ینێ پێنجشه‌ممه 9ی تشرینی دووه‌می 2017 راگه‌یاند كه به‌وجۆره‌ی خواره‌یه‌وه‌یه:\nسه‌باره‌ت به ئەمڕۆ چوارشەممە بەرێوەبەرایەتی گشتی کەشناسی و بوومەلەرزەزانی هه‌رێمی كوردستان بەهۆی کاریگەری نزمە پاڵە پەستۆی دەریای سوور، پێشبینیی ئەگەری نمەبارانی لە شارەکانی هەرێمی کوردستان کردووە کە بەم شێوەیە دەبێت:\nکەش/ئاسمان هەوری تەواو دەبێت باران بارین لە کاتی جیا جیا دەبێت، لە ناوچە شاخاویە بەرزەکان ئاست و ڕێژەی باران زیاتر دەبێت.\nخێرایی با لە کاتەکانی دوای نیوەڕۆ زیاد دەکات\nنزمترین پلەی گەرمای تۆمارکراو/20 پلەی سیلیزی\nبەرزترین پلەی گەرمای پێشبینیکراو/26 پلەی سیلیزی\nخێرایی با/ 5- 15 کم\nمەودای بینین/ 8-9 م\nئاراستەی بای تۆمارکراو /باکووری رۆژئاوا\nکەش/ ئاسمان هەوری تەواو دەبێت بارینی نمە باران لە کاتی جیاجیا بە شێوەیەکی پچڕپچڕ دەبێت، لە هەندێ ناوچە ئەگەری نمە بارانێکی کەم هەیه.\nنزمترین پلەی گەرمای تۆمارکراو/16 پلەی سیلیزی\nبەرزترین پلەی گەرمای پێشبینیکراو/24 پلەی سیلیزی\nخێرایی با/10-20 کم\nئاراستەی بای تۆمارکراو / باکووری رۆژهەلات\nکەش/ ئاسمان هەوری تەواو دەبێت باران لە تەواوی ناوچەکانی ئەو پارێزگایە دەبێت لە ناوچە شاخاویەکان ئەگەری لێزمە باران هەیە لەگەل هەورە تریشقە.\nنزمترین پلەی گەرمای تۆمارکراو/18 پلەی سیلیزی\nبەرزترین پلەی گەرمای پێشبینیکراو/ 22 پلەی سیلیزی\nمەودای بینین/ 8-9 کم\nئاراستەی بای تۆمارکراو / باکووری رۆژهەڵات\nکەش/ئاسمان هەوری تەواو دەبێت ئەگەری کەمێک باران هەیە لە هەندێ ناوچە .\nنزمترین پلەی گەرمای تۆمارکراو / 16 پلەی سیلیزی\nبەرزترین پلەی گەرمای پێشبینیکراو / 28 پلەی سیلیزی\nخێرایی با / 5-15 کم/س\nمەودای بینین / 10کم\nئاراستەی بای تۆمارکراو / باشووری رۆژهەلات\nسه‌باره‌ت به سبه‌ینێ پێنجشەممە 9ی تشرینی دووه‌می 2017، بەرێوەبەرایەتی گشتی کەشناسی و بوومەلەرزەزانی هه‌رێمی كوردستان رایگه‌یاندووه كه کاریگەری نزمە پاڵە پەستۆی دەریای سوور بەردەوام دەبێت و پێشبینییەکان بەمجۆرە دەبن:\nکەش/ئاسمان هەور دەبێت لەگەڵ بارینی نمە باران بە شێوەیەکی پچڕ پچڕ لە ناوچە شاخاویەکان ئەگەری باران زیاتر دەبێت لەگەڵ نزم بوونەوەی پلەکانی گەرما\nنزمترین پلەی گەرمای پێشبینیکراو / 18 پلەی سیلیزی\nبەرزترین پلەی گەرمای پێشبینیکراو/ 24 پلەی سیلیزی\nخێرایی با / 5- 15 کم\nمەودای بینین / (10)کم\nکەش/ ئاسمان هەوری تەواو دەبێت لەگەڵ بارینی کەمێک باران لە ناوچەی جیا جیا و کاتی جیاجیا لەگەڵ نزم بوونەوەی پلەکانی گەرما\nنزمترین پلەی گەرمای پێشبینیکراو / 14 پلەی سیلیزی\nخێریایی با / 10-15 کم/س\nمەودای بینین/ (9-10)کم\nکەش/ ئاسمان هەوری تەواو دەبێت و باران بارین لە زۆربەی ناوچەکان دەبێت و لە ناوچە شاخاویەکانی ئەو پارێزگایە ئەگەری لێزمە باران و هەورە تریشقەش هەیە لەگەڵ نزم بوونەوەی پلەکانی گەرما\nنزمترین پلەی گەرمای پێشبینیکراو / 16 پلەی سیلیزی\nبەرزترین پلەی گەرمای پێشبینیکراو / 21 پلەی سیلیزی\nخێرای با/ 10-15کم/س\nکەش/ ئاسمان نیمچە هەور دەبێت پاشان بۆ هەوری تەواو دەگۆڕێت لەگەڵ ئەگەری وردە بارنێکی کەم لەگەڵ نزم بوونەوەی پلەکانی گەرما\nبەرزترین پلەی گەرمای پێشبینیکراو/ 28 پلەی سیلیزی\nخێراسی با/ 5-15 کم/س\n537 جار خوێندراوەتەوە


تەوێڵە - ویکیپیدیا، ئینسایکڵۆپیدیای ئازاد\nدۆزینەوەی سەرچاوە: "تەوێڵە" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nتەوێڵە گوندێکە، کەوتووەتە ناحیەی خورماڵ، قەزای ھەڵەبجە، پارێزگای ھەڵەبجە، باشووری کوردستان، عێراق.\nدیمەنی گوندی تەوێڵە\nپۆتانەکان: 35°12′05.7″N 46°11′05.4″E / 35.201583°N 46.184833°E / 35.201583; 46.184833پۆتانەکان: 35°12′05.7″N 46°11′05.4″E / 35.201583°N 46.184833°E / 35.201583; 46.184833\n١٤٦٧ مەتر (٤٬٨١٣ پێ)\n٤ خزمەت گوزاری\nتەوێڵە لە باکوورەوە ھاوسنورە لەگەڵ گوندی کەیمنە و لە باشوورەوە لەگەڵ گوندی پاڵانیان و لەڕۆژھەڵاتەوە لەگەڵ گوندی زەفەر لەڕۆژاواوە لەگەڵ گوندی بەڵخە.\nدروستبوونی ئەم ناوچەیە نەزانراوە بەھۆی دێرینی ناوچەکەوە جوانی سروشتەکەی زۆری باخ و باخات و کانیاوی شێوەیەکی جوانی دڵڕفێنی بەخشیوەتە ناوچەکە. کاریگەری زۆری ھەبووە لەسەر نووسەر و شاعیر و ئەدیب و مێژوونووس و پیاوانی ئایینی بۆیە زۆربەیان لە تێکست و نووسینەکانیاندا ئاماژە یان پێداوە، وەک مامۆستا (عەبدولڕەقیب یوسف، معبدولغەفور، شاکرخەێبان، مامۆستا عەبدولڕەزاق، شاکر فەتاح، مامۆستا گۆران) زۆری تریش لە مێژووی ڕێبازی تەسەوفدا ئەم ناوچەیە پێگەیەکی دیاری ھەبووە بە ئەزھەری کوردستان ناوی براوە. دانیشتووانی ئەم ناوچەیە بە زۆری میوان دۆستن بەڵگەش بۆ ئەمە نەبوونی ھیچ ئوتێل و میوانخانەیەکە لە ناوچەکەدا و خاوەن نەریتی جۆر بە جۆرن لەوانە نەبوونی ھیچ دوژمنایەتییەک لە ناوچەکەدا بۆ ماوەی زیاتر لە (٥٠ساڵ) دانیشتووانی ئەم ناوچەیە بە دوورن لە گەلێک نەریتی دوا کەوتوانەی وەک (ژنبەژن گەورە بە بچووک کچدان لە بری خوێن شیربای و زۆر شتی تر) پەیوەندییە کۆمەڵایەتییەکان زۆر بە ھێزن لەم ناوچەیەدا ھەموو تاکێکی تەوێڵە دەبێت پیشەیەکی دەستی بزانێت بۆ ئەوەی پشت بەخۆی ببەستێت لە ژیانیدا لە ڕووی دیندارییەوە گەورەترین خانەقای ئەو ناوچەیە لە تەوێڵە دایە بووەتە مەملەکەتی عیشقی سەدان عەلامەی دینی وەک (مەولەوی و شێخ سیراجەددین شێخ بەھادین و شێخ عوسمان) ئەم کەسایەتیانەش ڕۆژانێک ئەستێرەی گەشی دین بوون لە سەرانسەری کوردستاندا مورید و تەکیە و خانەقایان ھەبووە ڕێنوێنی خەڵکیان کردووە بۆ دینداری خانەقای تەوێڵەش ئێستا خاوەنی موویەکی پێغەمبەری ئیسلام (محەممەد) کە دیاری دەوڵەتی عوسمانی بووە بۆ ئەو ناوچەیەوە تەوێڵەیەکانیش زۆر ڕێزی ئەو مووە دەگرن دەیپارێزن چونکە بە موڵکی خۆیانی دەزانن لە خانەقای تەوێڵە دا شتێکی ئەنتیکەی تری لێیە کە بە کەشکۆڵ ناودەبرێت لە شێوەی فانۆسێکی سیحری دایە ڕەنگی قاوەیەکی تێرە لە ناو ڕۆنی ورچدا کوڵێنراوە تا ئێستا ماوە.\nئەم شارە دێیە ئەگەر بە وردی تێیدا بگەڕێیت بە سەدان شوێنەوارت بەرچاو دەکەوێت کە ھەر یەکێکیان پێناسەی سەردەمەکەی خۆیەتی و ڕازێکی لە پشتەوەیە ھەموویان پێکەوە دەلالەت لە دێرینی ئەم ناوچەیە دەکەن.\nلە ساڵی (١٩٢٨)ز قوتابخانە براوەتە ئەم ناوچە یە لە (٢٦ی ئەیلوولی ١٩٥٦) وەلی عەبدوڵڵا و چەند یاوەرێک سەردانی ئەم ناوچەیەی کردوە لەلایەن خەڵکی تەوێڵەوە و لە ماڵی لێپرسراوی ئەو کاتە (ڕەئیس محمد سان ئەحمەد) پێشوازی کراوە ھەموو دێیەکەش بە فەرش و موج ڕازێنراوەتەوە بۆیە دوای ئەو سەردانە کارەبا و ئاوی بۆ ھاتووە.\nدیمەنێک لە باخەکانی نزیک تەوێڵە\nوەرگیراو لە «https://ckb.wikipedia.org/w/index.php?title=تەوێڵە&oldid=872101»\nدواجار لە ١٩:٤٠ی ٢٤ی کانوونی یەکەمی ٢٠٢١ دەستکاری کراوە\nئەم پەڕەیە دواجار لە ١٩:٤٠ی ٢٤ی کانوونی یەکەمی ٢٠٢١ نوێ کراوەتەوە.


دكتۆر نه‌وزاد یه‌حیا باجگر بروانامه ده‌به‌خشێته به‌رێوه‌به‌رانی كارگێری وه‌زاره‌تی په‌روه‌رده .. | Dr. Nawzad Bajger\nدكتۆر نه‌وزاد یه‌حیا باجگر بروانامه ده‌به‌خشێته به‌رێوه‌به‌رانی كارگێری وه‌زاره‌تی په‌روه‌رده ..\nدوای نێوه‌ڕۆی رۆژی ١٤-١٢-٢٠١٦٦ دكتۆر نه‌وزاد یه‌حیا باجگر سه‌رۆكی ده‌سته‌ی ئه‌مینداریه‌تی زانكۆكانی جیهان ، له‌نووسینه‌گه‌ی سه‌رۆكایه‌تی زانكۆی جیهان دا پێشوازی له به‌رێوه‌به‌رانی كارگێڕی ناو دیوانی وه‌زاره‌تی په‌روه‌رده‌ی حكومه‌تی هه‌رێمی كوردستان كرد و باسی له‌په‌یوه‌ندییه زانستیی و كارگێڕییه‌كانی نێوان زانكۆی جیهان و وه‌زاره‌تی په‌روه‌رده كرد ، چ له كردنه‌وه‌ی خولی فێربوونی زمان تا ئه‌م خوله‌ی دوایی ، كه‌خولی كارگێڕی سه‌ركرده‌بوو .\nپاشان به‌رێزیان بڕوانامه‌ی به‌شداریی كردنی خوله‌كه‌ی به‌خشییه ئاماده‌بوان . دواتر له‌لایه‌ن دكتۆر فوئاد مه‌ولوود شه‌ریف سه‌رۆكی زانكۆی جیهان – هه‌ولێر بڕوانامه‌ی رێزلێنان به‌خشرایه دكتۆر سه‌میر سه‌ڵاحه‌ددین حه‌مدی وانه‌بێژی خول و مامۆستا وائل موئه‌یه‌د جه‌لاله‌ددین رێكخه‌ری خول.\nجێی باسه ، ئه‌م خوله له كاره هاوبه‌شه‌كانی وه‌زاره‌تی په‌روه‌رده‌و زانكۆی جیهان – هه‌ولێره ماوه‌یه‌ك به‌رله ئێستا بۆ ژماره‌یه‌ك به‌رێوه‌به‌ری كارگێری ناو دیوانی وه‌زاره‌ت كرایه‌وه و دكتۆر سه‌میر سه‌لاحه‌دین حه‌مدی پسپۆری بواری كاڕگێری و سه‌ركرده‌ی كارگێڕی وانه‌ی تیا گوته‌وه .\nله‌م بوره‌ش دا زانكۆی جیهان – هه‌ولێر پێشه‌نگی سازدانی ئه‌ن جۆره خولانه‌یه بۆ هونه‌ری كارگێڕی و كارگێڕی سه‌ركه‌وتوو بۆ دام و ده‌زگاكانی حكومه‌تی هه‌رێمی كوردستان .


بنەماڵەی ئەرسەلان خودکام: سپای پاسداران داوای لەسێدارەدانی بەپەلەی کوڕەکەمانی کردووە.\nبەپێی هەواڵی گەیشتوو بە ڕێکخراوی مافی مرۆڤی هەنگاو، حوکمی سێدارەی ئەرسەلان خودکام (سوهرابی) بەندکراوی سیاسی مەحکوم بە سێدارە، یەکلایی بووەتەوە و ئەگەری جێبەجی کردنی حوکمەکەی دوای تەواو بوونی مانگی رەمەزان زۆرە.\nیەکێک لە نزیکانی ئەرسەلان خودکام لەمبارەوە بە هەنگاو ڕایگەیاند، داواکاری گشتی بە بنەماڵەیەکی ڕاگەیاندووە کە سپای پاسداران لایەنی سکاڵای دۆسیەی ئەرسەلان خودکامە و ئێمە بۆ بەڕێوەبردنی حوکمی سێدارەکەی لە ژێر گوشار سپای پاسدارانداین و زیاتر لەمە ناتوانین ئەو حوکمە ڕابگرین.\nئەرسەلان خودکام تەمەن ٤٧ ساڵ، ڕۆژی دوشەممە ٣ی بانەمەڕی ٢٧١٨ (٢٣ی ئاپریلی ٢٠١٨) لە حالێکدا ئەندامی سپای پاسداران بوو و بۆ بەجێگەیاندنی ئەرکێکی ئەو ناوەندە ئەمنیە بەرەو شاری شنۆ ڕۆشتبوو، بە تۆمەتی هاوکاری لەگەڵ حیزبی دیموکراتی کوردستان (حدک) دەستبەسەر کرا. ناوبراو مانگی گەلاویژی هەمان ساڵ (هاوینی ٢٠١٨) لەلایەن لقی ٣٢ی دادسەرای سەربازی ئورمیە بە تۆمەتی سیخوڕی بۆ حیزبی دێموکرات حوکمی سێدارەی بەسەردا سەپێندرا و تا ئێستا لە بەندیخانەی ناوەندی ئورمیە ڕاگیراوە.\nئەو هاووڵاتیە مەهابادیە پێشتر بۆ ماوەی یەک ساڵ ئەندامی حیزبی دێموکراتی کوردستانی ئێران بووە و دواتر گەڕاوەتەوە ئێران و دەستبەسەر و بە هۆی ئەوەی سکاڵاکەری تایبەتی نەبووە و ئازاد کراوە.\nئەرسەلان خودکام (سوهرابی) دوای گەڕانەوەی بووەتە ئەندامی سپای پاسداران و ماوەی ١٦ ساڵ واتە هەتا کاتی دەستبەسەرکران لەوێ چالاک بووە.\nیەکێک لە نزیکانی بنەماڵەی سوهرابی کە بە هۆکاری ئەمنیەتی نەیویست ناوی ئاشکرا بێت لەمبارەوە بە هەنگاوی ڕاگەیاند، ئەرسەلان بۆ ماوەی ٣٦ رۆژە لە دەستبەسەرگەی ئیدارەی ئیتلاعات لە ژێر ئەشکنەجە بوە و ٤٠ کیلۆ لە کێشی خۆی لەدەست داوە.\nبە وتەی ئەو سەرچاوەیە، هێزەکانی ئیدارەی ئیتلاعاتی سپا “نەشمیل قۆیتاسی” ژنی ئەرسەلان خودکامیان دەستبەسەر و دوای ئەوەیکە ئەسکەنجەیان داوە و ئەرسەلان گوێی لە هاواری و گریانی ژنەکەی بووە وتوویەتی کە کارتان بە ژنەکەم و کوڕەکەم نەبێت و هەرچیتان دەوێت دانی پێدا دەنێم و بە ئەستۆی دەگرم.\nئەو سەرچاوە لە درێژەدا ڕایگەیاند کە ئەرسەلان ناچار بووە دان بە ٥٤ حاڵەتی هاوکاری لەگەڵ حیزبی دێموکراتدا بنێت.\nنەشمیل قۆیتاسی مانگی بانەمەڕی ساڵی ٢٧١٨ (ئاوریلی ٢٠١٨) دەستبەسەر و پاش ماوەیەک بە دانانی بارمتەی ٥٠ ملیۆن تمەنی بە شێوەی کاتی لە بەندیخانە ئازاد کرا و مانگی سەرماوەزی هەمان ساڵ لە لایەن لقی یەکی دادگای ئورمیەوە و بە تۆمەتی هەوڵدان دژی ئاسایشی نەتەوەی حوکمی یەک ساڵ بەندکرانی بەسەردا سەپێندرا.\n5/16/2020 10:49:55 PM


ئه‌مه‌ریكا سزای خسته سه‌ر دوو په‌رله‌مانتاری لوبنان\n2019-07-10 [11:49 AM]\nدوای ئه‌وه‌ی وه‌زاره‌تی گه‌نجینه‌ی ئه‌مه‌ریكا سزای به‌سه‌ر سێ به‌رپرسی لوبنان كه دووانیان په‌رله‌مانتارن، سه‌پاندبوو، له‌مباره‌یه‌وه، سه‌رۆكی په‌رله‌مانی لوبنان رایگه‌یاند، ئه‌و سزایانه‌ی ئه‌مه‌ریكا خستویه‌تیه سه‌ر به‌رپرسانی حزبوڵا، ده‌ستدرێژیكردنه بۆ سه‌ر لوبنان.\nئه‌مڕۆ چوارشه‌ممه سه‌رۆكی په‌رله‌مانی لوبنان نه‌بی به‌ری رایگه‌یاند، ئه‌و سزا نوێیانه‌ی كه ئه‌مه‌ریكا به‌سه‌ر به‌رپرسانی حزبوڵای سه‌پاندووه له نێویاندا دوو په‌رله‌مانتار هه‌یه، ده‌ستدرێژییه بۆ سه‌ر په‌رله‌مان و هه‌موو لوبنان.\nپێشتر وه‌زاره‌تی گه‌نجینه‌ی ئه‌مه‌ریكا سزای به‌سه‌ر سێ به‌رپرسی ناو ئه‌و گروپانه‌ی ئێران پشتیوانیان ده‌كات سه‌پاندبوو، ئه‌وانیش هه‌ریه‌ك له ئه‌مین شه‌ری و محه‌ممه‌د حه‌سه‌ن ره‌عه‌د ره‌زوان په‌رله‌مانتارانی لوبنان و وه‌فیق سه‌فا به‌رپرسی ئه‌منی هه‌ماهه‌نگی نێوان حزبوڵا و ده‌زگا ئه‌منییه‌كانی لوبنانن.\nواشنتۆن گروپی حزبوڵای وه‌كو رێكخراوێكی تیرۆرستی پێناسه كردوه و یه‌كه‌مجاره گه‌نجینه‌ی ئه‌مه‌ریكا ئه‌ندامانی په‌رله‌مانی لوبنان ده‌خاته لیستی سزاكانه‌وه.\nنه‌بی به‌ری له به‌یاننامه‌یه‌كدا وتی، "ئه‌وه ده‌ستدرێژكردنه سه‌ر ئه‌نجومه‌نی نوێنه‌رانه و به دڵنیاییه‌وه بۆ سه‌ر لوبنان... هه‌موو لوبنانه."


دۆسیەی فڕۆکە ئۆکرانییەکە وەک دۆسیەی لۆکەربی.\nئەمریکا و ئێران، جەنگ دەبێت یان نابێت؟.\nئەنفالکردنی فەرهەنگی سلێمانی بەردەوامە\nئەو پیاوەی هەمومانی گریاند\nچه‌ند تێبینیه‌ك له‌سه‌ر په‌رتوك\nدەنگنەدان و بایکۆتکردن، رێگا ئاسانەکەی ساختەکارییە\nسەرەتای مانگی ئازاری ئەمساڵ (2021) بوو، لەڕێگای تۆڕەکانی کۆمەڵایەتی، هاشتاگی (دەبێت گردی یارە سەوز بکەینەوە)م راگەیاند، ئەم هاشتاگە دەورێکی باش و پەرچەکردارێکی باشی هەبوو، دژ بەو سەرمایەدارانەی گەرەکیانبوو، گردی یارە داگیر بکەن و بیکەن بەشوقە و بەڤێلا و بیفرۆشنەوە بەخەڵکی هەژار، دواى راگەیاندنی هاشتاگی (دەبێت گردی یارە سەوز بکەینەوە)، هەرسێ رۆژی (31،30،29)ی ئازارمان وەک رۆژەکانی سەوزکردنەوەی گردی یارە دەستنیشانکرد، لەو سێ رۆژەدا (29) کۆمەڵە و رێکخراوو گروپی شاخەوانی و دەستە و کەسایەتی بەشداربون، کۆی گشتی ئەندامە خۆبەخشەکانی بەشداربوو، پێکهاتبون لە (400)هاونیشتیمانی، توانرا بەهێزی ماندوبونی ئەو ژمارەیە لەبەشداربوان، هەزارو (383) نەمام لەگردی یارە بڕوێندرێت، لەهەمانکاتدا، توانرا راگر بۆ زۆربەی نەمامەکان دابنرێت، ئەمەش لەکاتێکدایە کە بەئامێری تایبەت، چاڵ بۆ نەمامەکان لێدران و لەپاش روواندن بەتەنکەر ئاو بۆ نەمامەکان هێنران و تێر ئاوکران، لەپاشاندا گردی یارە لە خۆڵ و خاشاک و پیسبونی خاک و ژینگەکەی خاوینکرایەوەو پاشماوەی پیسبونی ژینگەکەی خرایە شوێنی تایبەت، هەتا ئێرە دڵسۆزی بێ ووێنەی خەڵک و هاووڵاتی و هاونیشتیمانی بوو، بەڵام خەمساردی و بێ خەمی دەسەڵات و حکومەتیش نائومێدو نیگەرانی نەکردین، بەڵکو دەمانەوێت ئەوانیش روو لەگەرمی بنێن و بێنە نێو پایانی ئەم گۆڕەپانی کار کردنەو ببنە جێبەجێکاری داواکارییەکانمان، کە خۆی دەبینێتەوە لە:\nیەکەم: چاککردن و بوژاندنەوەی کارێزی وەستا شەریف، بەپێی زانیارییەکانی ئێمە، ئەم کارێزە ئاوەکەی کراوە بە سێ بەشەوە، هەندیکی بەفیڕۆ دەڕوات، هەندێکی دیکەی لەڕێگای تەنکەرەوە دەفرۆشرێت، هەندێکی دیکەی دراوە بەگۆڕەپانێکی وەرزشی نزیک گردی یارە، بەبێ ئەوەی یەک دڵۆپ ئاو بدرێت بەدارەکان و دەبێت چالاکوانان لەڕێگای خێر خوازییەوە کۆمەک بۆ کڕینی ئاو بکەن بۆ ئەو دارانە، ئەمە جێگای نیگەرانییە و دەبێت لایەنە پەیوەندیدارەکان ئەم هەڵەیە چاک بکەنەوەو ئاوی دارەکان لەڕێگای قەتراندن دابین بکەن، چونکە ئەگەر وا نەکەن، ئەوکات هەموو ئەو هەوڵانەی کە بۆ بوژاندنەوەی ئەو گردە دراوە بەزایە دەچێت.\nدووەم: گردی مامەیارە بۆ ماوەی ساڵێک بخرێتە ژێر چاودێری راستەوخۆی پارێزگاری سلێمانی و لیژنەیەکی پێکهاتووی ژێر چاودێری پارێزگار و شارەوانی و قائیمقامییەت، ئەوەش بەمەبەستی ئەوەی ئەو گردە لەڕووی ژینگەییەوە ببوژێتەوە، چونکە ئێستا ئەو گردە بێخاوەنە، من بەدواداچونم بۆ کردووەو هەردوو بەڕێوەبەرایەتی باخچەکانی سلێمانی و بەڕێوەبەرایەتی دارستان دەڵێن لەلای ئێمە نییە، ئەی کەواتە ئەو گردە لەلای کێیە و سەر بەکێیە؟!، هەر بۆیە باشترین چارەسەر ئەوەیە لیژنەیەکی تایبەت سەرپەرشتی ئەو شوێنە بکات وەک لەسەرەوە ئاماژەم پێدا.\nسێیەم: پاش وەرگرتنەوەی ئەو گردەو دارستانەکەی، دەبێت بۆ ماوەیەکی دیاریکراو، کە کەمتر نەبێت لە ساڵێک، تەلبەند بکرێت، بەمەبەستی ئەوەی کە نەهێڵدرێت خەڵکانێکی نا بەرپرس، زیان بەو نەمامە تازانە بگەیەنن، وەک چۆن پاش سەوزکردنەوەو ڕوواندنەوەی نەمامەکان لەم رۆژانەی دوایدا، زیاتر لە ٣٠ نەمام زیانی پێگەیشتووەو هەندیکی هەڵکێشراوەو دزراوە.\nچوارەم: دابینکردنی کارگوزار بۆ گردی یارە و سەرپەرشتیار و ئەندازیاری کشتوکاڵی، پێشترو زیاتر لە (30) کارگوزار لەسەر دارستانی گردی یارە دامەزراوە، بەڵام بەهۆی هەڵکشانی تەمەنی زۆرێک لەوانە، خانەنشین بوون و کەس نەخراوەتەوە جێگای ئەوان.\nپێنجەم: خزمەتکردنی نەمام و زەوی ئەو ناوچەیە وەک پارکێکی میللی رەسەنی جوان و دانانی کورسی و دروستکردنی پەرژینی جوان بەدەوری ئەو گردە هاوشێوەی پەرژینە شارستانییەکان، هەرچۆن بۆ پارکی ئازادی و شوێنەکانی دیکە کراوە.\nشەشەم: دانانی نەخشەیەک بۆ جوانکردنی گردی یارە لەڕووی هونەری، وەک دروستکردنی شانۆی کراوەی هاوینەی شێوە رۆمانی و چاککردن و بوژاندنەوەی مەلەوانگەکە و گۆڕینی بۆ فۆڕمێکی دیکەی هونەری، بەنمونە ئەگەر بڕیار وایە ئەو مەلەوانگەیە چاکنەکرێتەوە، بکرێت بە شوێنێکی هونەری و نمایشی جیاوازی کارە هونەرییەکانی تیادا بکرێت.\nحەوتەم خاڵ و کۆتایی: دانانی روناکی لەنێو پارکەکە و تەنەکەخۆڵ بۆ شوشە و بۆ پلاستیک و بۆ پیل و پێکهاتە کارەبایی و ئەلەکترۆنییەکان بەجیا، لەگەڵ جێبەجێکردنی مافی کەسانی کەمئەندام لەنێو پارکی یارە و کارێزی وەستا شەریف لەپاش دروستکردنی\nئەمانە چەند خاڵ و تێڕوانێکی کەمی ئێمەیە، کە بەئاسانترین شێوەو کەمترین بودجە، دەتوانرێت جێبەجێ بکرێت، بەڵام ئەو جۆرە لەجێبەجێکردن، بەتەنها هێزی بیرکردنەوەو هێزی بڕیاردان و هێزی سەپاندنی دەوێت، ئەمانەش کاتێک دێنە بەرهەم، کەحکومەت و لایەنە پەیوەندیدارەکان و بەڕێوەبەری خۆ جێی سلێمانی و پارێزگارو قائیمقام و سەرۆکی شارەوانی و هەریەکە لەبەڕێوەبەرایەتییەکانیان، دڵسۆزی بنوێنن و لەو بێخەمییەی نێو پرخەی خەویان، رابپەڕێن و کاری مەیدانی و مەدەنی و یاسایی بۆ بکەن، ئەگەر وانەکەن ئەوا، گردی یارە و مێژوویەکی دێرینی ئەم شارەو پارێزگای سلێمانی، بۆ خۆمان خۆش و دەبێت بەژێر پێی سەرمایەدارانەوە.


سه‌ده‌یه‌ك به‌سه‌ر راگرتنی جه‌نگی جیهانی یه‌كه‌م تێده‌په‌ڕێت\nیه‌ك سه‌ده به‌سه‌ر راگرتنی جه‌نگی جیهانی یه‌كه‌م تێده‌په‌ڕێت و له‌و یاده‌شدا ئه‌مڕۆ یه‌كشه‌ممه 11-11-2018، چه‌ندین سه‌ركرده و سه‌ركوه‌زیرانی وڵاتان له كۆرِبه‌ندی پاریس بۆ ئاشتی به‌شدارده‌بن .\nجه‌نگی یه‌كه‌می جیهانی، یه‌كه‌مین جه‌نگ بوو كه بۆ یه‌كه‌مجار سوود له فرۆكه و تانك و تۆپ وه‌رگیرا، چه‌كی كیمیایی ده‌یان هه‌زار كه‌سی به‌ره‌و مه‌رگ راكێشا، پێشكه‌وتنی پیشه‌سازی شێوه‌ی جه‌نگی له‌بنه‌ڕه‌تدا گۆڕی، له‌هه‌ندێك رۆژدا تا 60 هه‌زار سه‌رباز له به‌ره‌كانی رۆژئاوا و باشوور و رۆژهه‌ڵات ده‌كوژران.\nشه‌ڕه‌كه له 11ی نۆڤه‌مبه‌ری ساڵی 1918 به ئاگربه‌ستی كه‌مپه‌ینی فه‌ره‌نسا كۆتایی هات، ئه‌لمانیا و هاوپه‌یمانه‌كانی دوای 1015 ڕۆژ شه‌ڕكردن ته‌سلیم بوون و له‌و جه‌نگه‌دا به‌پێی ئاماره‌كان 17 ملیۆن كه‌س كوژران و 20 ملیۆنی دیكه‌ش بریندار و په‌ككه‌وته بوون.\nله‌جه‌نگی جیهانی یه‌كه‌مدا، هه‌موو جیهان گیرۆده‌ی ئه‌و جه‌نگه بوو كه 40 وڵات تێیدا به‌شدرابوون، چوار زلهێزی جیهان له كۆتاییدا له‌ناو چوون، له روسیا و ئه‌ڵمانیا شۆرشكراو ئیمپراتۆریه‌تیان كۆتایی هات و له ئه‌ڵمانیا دیموكراسی هاته كایه‌وه و ئیمپراتۆریه‌تییه‌كانی نه‌مسا و مه‌جه‌ر و عوسمانی دابه‌شبوون، له كۆتاییدا هه‌ندێك نه‌ته‌وه مانه‌وه كه به‌رله‌وه له‌ژێر ده‌سه‌ڵاتی یه‌ك ئیمپراتۆریه‌تدا ده‌ژیان.\nله به‌رامبه‌ریشدا لایه‌نه‌كانی سه‌ركه‌وتوو جه‌نگ، بۆ هێوركردنه‌وه‌ی دۆخه‌كه له شاری ڤێرسای فه‌ره‌نسا كۆبوونه‌وه و په‌یماننامه‌یه‌كیان ئیمزا كرد، فه‌ره‌نسا و به‌ریتانیا و ئه‌مریكا، ئه‌م سێ وڵاته زۆرترین برِیاریان له كۆمه‌ڵگه‌یه‌كی بچووكدا ده‌ریان كرد، سنوری نوێ دانران، بۆ ئه‌مریكا و ئه‌فریقا و رۆژهه‌ڵاتی ناوین، لایه‌نه شكستخواردووه‌كان ناره‌ره‌زایه‌تییان نیشاندا و هه‌ستیان كرد كه نادادپه‌روه‌ری به‌رامبه‌ریان كراوه، ناڕه‌زایه‌تییه‌كانیان له ئه‌ڵمانیا فراوانتر بوون، له كۆتاییدا به‌و هۆیه‌وه 10% خاكی خۆی له‌ده‌ستدا.\nڤودرۆ ویلسۆن، سه‌رۆكی ئه‌وكاتی ئه‌مریكا بۆ پاراستنی ئاشتی پلانێكی خسته‌ڕوو، كۆمه‌ڵگه‌ی نێوده‌ڵه‌تیی دامه‌زراند كه ئێستاش له‌ناو رێكخراوی نه‌ته‌وه یه‌كگرتووه‌كان هه‌یه، به‌ڵام ئێستاش ئه‌مریكا به‌شداریی له‌و رێكخراوه‌دا نه‌كرد، ئه‌مه‌ش بووه هۆی ئه‌وه‌ی كه هه‌ر له‌سه‌ره‌تاوه ئه‌و رێكخراوه ببێته رێكخراوێكی لاواز.\nبه‌م شێوه‌یه جه‌نگی یه‌كه‌می جیهانی بووه به یه‌كه‌م سۆپرایزی سه‌ده‌ی بیسته‌م، جه‌نگێكی دیكه‌ی وێرانكه‌ری خسته‌وه كه سۆپرایزی زیاتری تێدا بوو.\nئه‌مڕۆش كه سه‌ده‌یه‌ك به سه‌ر كۆتاییهاتنی جه‌نگی یه‌كه‌می جیهانی تێپه‌رِده‌بێت، بۆ ئه‌م مه‌به‌سته‌ش كۆرِبه‌ندی پاریس بۆ ئاشتی ده‌ستی به‌كاره‌كانی كردو بڕیاره ماوه‌ی دوو رۆژ به‌رده‌وامبێت، كه زیاتر له 60 سه‌رۆك و سه‌رۆكوه‌زیرانی وڵاتان به‌شداری تێدا ده‌كه‌ن.\nچه‌ند زانیارییه‌ك له‌سه‌ر جه‌نگی جیهانی یه‌كه‌م...\nله تیلیتێكستی خاك-ه‌وه وه‌رگیراوه


- 12/11/2019 11:37:00 PM 2468 جار خوێندراوەتەوە\nئێوارەی ئەمڕۆ هێرشێکی چەکداری کرایە سەر بنکەیەکی سوپای نێجیریا لە ناوچەی ئیناتیس کە ناوچەیەکی سنورییە لەگەڵ وڵاتی مالی، بەهۆیەوەش 60 سەربازی نێجیری گیانیان لە دەستداوە و حکومەتیش باری نائاسایی لە وڵاتەکەیدا راگەیاند.\nئاژانسی هەواڵی فڕەنسا بڵاویکردەوە، بە گوێرەی سەرچاوە ناوخۆییەکان ئێوارەی ئەمڕۆ گروپی چەکداری سەر بە توندڕەوەکان هێرشیانکردوەتە سەر بنکەیەکی سەربازی سوپای نێجیریا و بە موشەک ناوچەکەیان بۆردومان کردوە، بەوهۆیەش 60 سەربازی نێجیری گیانیان لە دەستداوە، ئەوەش بەرزترین ئامارە لە ریزی سوپای نێجیریادا لەو کاتەوەی لە ساڵی 2015 ئەو وڵاتە روبەروی شەڕی توندڕەوەکان بوەتەوە.\nبەهۆی هێرشەکەش ئیسوفۆ مەحمەدو سەرۆکی نێجیریا بەشداریکردنی لە کۆنگرەی ئاشتی بەردەوام، ئاسایش و گەشەپێدانی ئەفریقا کە بڕیارە لە مسڕ بەڕێوەبچێت هەڵوەشاندەوە و گەڕایەوە بۆ نیامی پایتەخت، لای خۆشیەوە حکومەتی نێجیریا باری نائاسایی لە وڵاتەکەیدا درێژکردەوە کە لە ساڵی 2017ەوە بەهۆی روبەروبونەوەی لەگەڵ توندڕەوان رایگەیاندوە.\nهەرێمی تاهوا لە نێجیریا دراوسێی وڵاتی مالییە و لە ماوەی رابردودا روبەروی چەند هێرشێکی توندڕەوەکان بوەتەوە، بەو هۆکارەش ماوەی دو مانگە رێگە بە تیمە فریاگوزارییەکان نادرێت بەبێ هاوەڵی یەکەی سەربازی سەردانی ئەو ناوچانە بکەن، توندڕەوان هێرشەکانیان لە بیابانەکانی نێوان مالی، نێجیریا و بۆرکینیا چڕکردوەتەوە سەرەڕایی بونی هێزەکانی فڕەنساش لە ناوچەکدا لە چوارچێوە هێزێکی نێودەوڵەتیدا بۆ روبەربونەوەی مەترسی گروپە توندڕەوەکان.


👁 Ev babete 238 car hatiye dîtin\n📊 75 شەهید و 450 برینداری مەدەنیی گەیەندراونەتە نەخۆشخانەی لێگەڕین Amar u Rapirsîya\n📅 Demê tumarkirinê Oct 14 2019 6:03PM\n👁 Ev babete 688 car hatiye dîtin\nحەسەن ئەمین، بەڕێوەبەری نەخۆشخانەی شەهید لێگەڕین ل [ Zêde... 👁] ✖ ✖ ✖ 0 3 ✔ 95% ✍ J.O.E. 14-10-2019 18:03:04\n📊 ئاماری 2ساڵ (2018 و 2019) کوشتن، ڕفاندن و تاڵانکاری لە عەفرین Amar u Rapirsîya\n📅 Demê tumarkirinê Jan 15 2020 9:57PM\n👁 Ev babete 768 car hatiye dîtin\nمێژووی عەفرین دەگەڕێتەوە بۆ بنەڕەتی مرۆڤایەتیەوە، [ Zêde... 👁] ✖ ✖ ✖ 0 1 ✔ 99% ✍ B.J. 15-1-2020 21:57:38\n📊 ئاماری 3 رۆژی رابردووی بارودۆخی ڕۆژئاوا Amar u Rapirsîya\n📅 Demê tumarkirinê Dec 17 2019 11:11PM\n👁 Ev babete 496 car hatiye dîtin\nناوەندی راگەیاندنی قەسەدە لە بارەی ئاماری هێرشەکان [ Zêde... 👁] ✖ ✖ 0 2 ✔ 99% ✍ J.O.E. 17-12-2019 23:11:33\n📊 ئاماری 47 ەمین ڕۆژی هێرشەکانی تورکیا Amar u Rapirsîya\n📅 Demê tumarkirinê Nov 25 2019 9:36PM\n👁 Ev babete 510 car hatiye dîtin\nهێرشی سوپای تورکی داگیرکەر و چەتەکانی بە ئامانجی ب [ Zêde... 👁] ✖ ✖ 0 2 ✔ 99% ✍ J.O.E. 25-11-2019 21:36:48\n📊 ئاماری چالاکیەکانی هەپەگە لە چەلێ Amar u Rapirsîya\n📅 Demê tumarkirinê Dec 22 2019 5:16PM\nلە 19-12-2019 سوپای تورکی داگیرکەر لە گەلیی زاپ-ی [ Zêde... 👁] ✖ ✖ 0 2 ✔ 99% ✍ J.O.E. 22-12-2019 17:16:59\n📊 ئاماری دوو رۆژی هێرشی داگیرکەران بۆ سەر ڕۆژئاوای ووڵات Amar u Rapirsîya\n📅 Demê tumarkirinê Dec 22 2019 9:07PM\nهێرشەکانی سوپای تورکی داگیرکەر و چەتەکانی بە چەکی [ Zêde... 👁] ✖ ✖ 0 2 ✔ 99% ✍ J.O.E. 22-12-2019 21:07:25\n📊 ئاماری شەڕ و بەرخۆدانەکانی ڕۆژی 53ەمی بەرەکانی شەڕی لەگەڵ داگیرکەران Amar u Rapirsîya\n📅 Demê tumarkirinê Dec 1 2019 5:30PM\n👁 Ev babete 504 car hatiye dîtin\nسوپای داگیرکەری تورک و چەتەکانی هێرش و چالاکییە سی [ Zêde... 👁] ✖ ✖ 0 2 ✔ 99% ✍ J.O.E. 1-12-2019 17:30:40\n📊 ئاماری شەڕو خۆڕاگریی شەڕڤانان لە بەرامبەر 48مین ڕۆژی هێرشەکانی تورکیادا Amar u Rapirsîya\n📅 Demê tumarkirinê Nov 27 2019 10:45AM\n👁 Ev babete 827 car hatiye dîtin\nجموجوڵەکانی سوپای تورکی داگیرکەر بە فڕۆکەی جەنگیی [ Zêde... 👁] ✖ ✖ 0 2 ✔ 93% ✍ J.O.E. 27-11-2019 10:45:24


بەرپرسێکی باڵا هۆشدارییەکی توند دەداتە ئەنجومەنی سەرکردایەتیی یەکێتی\nسەرەتا › باسنیوز › بەرپرسێکی باڵا هۆشدارییەکی توند دەداتە ئەنجومەنی سەرکردایەتیی یەکێتی\n2019/08/11 | 09:30\nبەرپرسێکی باڵای یەکێتیی نیشتمانیی کوردستان هۆشدارییەکی توند دەداتە ئەنجومەنی سەرکردایەتیی حزبەکەی.\nزوبێر عوسمان، جێگری یەکەمی سکرتێری ئەنجومەنی ناوەندیی یەکێتی لە ھەژماری تایبەتی خۆی لەتۆڕی کۆمەڵایەتی (فەیسبووک) پیرۆزبایی جەژنی قوربان لە کادیر و ئەندامانی حزبەکەی دەکا و پێیان رادەگەیەنێ، کە گوشارەکانیان بەردەوامە بۆ ئەنجامدانی کۆنگرە لە کۆتایی ئەمساڵ.\nزوبێر عەسمان بەستنی کۆنگرەی یەکێتی بە پێداویستیی حزبەکە دەزانێت و هۆشدارییش دەدات، کە ئەگەر ئەنجومەنی سەرکردایەتی ”بەم زووانە“ بڕیاری دیاریکردنی رۆژی کۆنگرە نەدا، ئەوا ”ئەنجومەنی ناوەندی ناچار دەکەن ئەو بڕیارە گرنگ و چارەنوسساز و مێژووییە بدات“.


بنه‌ماڵه‌ی شۆفێری (BMW)ـه‌كه‌ی كه‌ركوك:كوڕی ئێمه له بازگه‌ی نه‌داوه و ته‌قه‌ی له هێزی ئه‌منیش نه‌كردووه\nبنه‌ماڵه‌ی شۆفێری (BMW)ـه‌كه‌ی كه‌ركوك:\nكوڕی ئێمه له بازگه‌ی نه‌داوه و ته‌قه‌ی له هێزی ئه‌منیش نه‌كردووه\nكه‌ركوك، 2020، بازگه‌یه‌كی كاتی ئه‌منی بۆ جێبه‌جێكردنی رێكاره‌كانی قه‌ده‌غه‌ی هاتوچۆ له‌ناوشار فۆتۆ: كه‌ركوك ناو\nبنه‌ماڵه‌ی شۆفێری ئه‌و (BMW)ـه‌ی شه‌وی رابردوو له‌ناوشاری كه‌ركوك برینداربوو، ره‌تیده‌كه‌نه‌وه كوڕه‌كه‌یان له هیچ بازگه‌یه‌كی ئه‌منی هه‌ڵاتبێت و ته‌قه‌ی له هێزه ئه‌منییه‌كانیش كردبێت، وه‌ك له‌زاری پۆلیسه‌وه بڵاوكرایه‌وه.\nروداوه‌كه كاتژمێر 9:30 خوله‌كی شه‌وی رابردوو، 17ی نیسان بووه له شه‌قامی بازنه‌یی (حه‌ولی) شاری كه‌ركوك.\nبه‌پێی سه‌رچاوه ئه‌منییه‌كان بۆ (كه‌ركوك ناو)، ژماره‌یه‌ك چه‌كدار له‌ناو ئۆتۆمبێلێكی جۆری (BMW)ـه‌وه ته‌قه‌یان له بازگه‌یه‌كی ئه‌منی كردووه و دواتر هه‌ڵاتون، كاتێك دوایانكه‌وتون به ته‌قه‌كردن، شۆفێری ئۆتۆمبێله‌كه به برینداری هه‌ڵاتووه و ئۆتۆمبێله‌كه‌شیان به‌جێهێشتووه.\nكه‌سوكار و بنه‌ماڵه‌ی شۆفێری ئه‌و ئۆتۆمبێله پێیانوایه روداو و دۆسیه‌كه‌ش به‌لاڕێدا براوه، چونكه وه‌ك ئه‌وان ده‌ڵێن "كوڕه‌كه‌ی ئه‌وان قوربانییه له‌و دۆسیه‌یه‌دا نه‌ك تاوانبار".\nشۆفێری (BMW)، كارمه‌ندی پۆلیسی كاره‌بای كه‌ركوكه و له‌كاتی روداوه‌كه‌دا، ته‌نیا خۆی له‌ناو ئۆتۆمبێله‌كه‌دا بووه.\nكوڕه‌كه‌ی ئێمه برینداره و ئێستا نازانین له كوێیه\nكه‌سوكاری ئه‌و شۆفێره له په‌یوه‌ندییه‌كی ته‌له‌فۆنیدا له‌گه‌ڵ (كه‌ركوك ناو) ره‌تیانكرده‌وه له هیچ بازگه‌یه‌كی ئه‌منی دابێت یاخود ته‌قه‌ی له هێزه ئه‌منییه‌كان كردبێت، "ئه‌م كوڕه‌ی ئێمه ته‌نیا خۆی بووه له ئۆتۆمبێله‌كه‌دا، كاتێك ویستویه‌تی به شه‌قامی حه‌ولیدا تێپه‌ڕێت، دوو ئۆتۆمبێلی مه‌ده‌نی كه ئه‌فسه‌ر و كارمه‌ندی ئه‌منی تێدا بووه داوایانكردووه رابوه‌ستێت، واته هیچ بازگه‌یه‌كیان دانه‌ناوه و ته‌نیا له‌سه‌ر رێگاكه ویستویانه رایبگرن".\nله‌وكاته‌دا وه‌ك كه‌سوكاره‌كه‌ی ده‌ڵێن ره‌نگه ده‌ماقاڵی دروستبوبێت، كوڕه‌كه‌ی ئه‌وان كاتێك به ئۆتۆمبێله‌كه‌ی ده‌رچووه له‌وكاته‌دا دوو ئۆتۆمبێله‌كه‌ی كارمه‌ندی ئه‌منی تێدابووه ته‌قه‌یان لێكردووه و فیشه‌كێك به‌ر قۆڵی كه‌وتووه، فیشه‌كێكی زۆریش به ئۆتۆمبێله‌كه‌وه‌یه.\n"به برینداری شۆفێری كردووه، له‌رێگه‌دا به ده‌مانچه دوو فیشه‌كی به ئاسماندا ته‌قاندووه نه‌ك به‌ره‌و رووی هێزی ئه‌منی، به‌وشێوه‌یه گه‌یشتۆته گه‌ڕه‌كی په‌نجه‌عه‌لی و له‌وێ ئۆتۆمبێله‌كه‌ی په‌كیكه‌وتووه".\nهه‌روه‌ها بنه‌ماڵه‌ی ئه‌و هاوڵاتییه ده‌ڵێن "له ئێستادا كوڕه‌كه‌ی ئێمه برینداره و نازانین له كوێیه، به‌ڵام دڵنیاین هه‌ر له كه‌ركوك ماوه و نایه‌وێت خۆی راده‌ستی پۆلیس بكات، چونكه غه‌دری لێكراوه و قوربانییه له‌م دۆسیه‌یه‌دا".\nبه‌وته‌ی سه‌رچاوه ئه‌منییه‌كان، كه پێشتر بۆ (كه‌ركوك ناو) قسه‌یانكرد، شۆفێری (BMW) به مادده‌ی 230 له یاسای سزادانی عیراقی فه‌رمانی ده‌ستگیركردنی بۆ ده‌رچووه.\nئه‌و مادده‌یه یاساییه سزای زیندانی داناوه بۆ هه‌ر كه‌سێك بسه‌لمێت هێرشیكردۆته سه‌ر فه‌رمانبه‌ر یان راسپێردراو به ئه‌ركی گشتی.\nبنه‌ماڵه‌ی شۆفێره‌كه‌ی كه‌ركوك داوای له هێزه ئه‌منییه‌كان ده‌كه‌ن، دۆسیه‌كه راستبكه‌نه‌وه و هه‌ر كه‌سێك له‌و روداوه‌دا تۆمه‌تباره و ده‌ركه‌وت كه‌مته‌رخه، رێكاری یاسایی پێویست له دژی بگیرێته‌به‌ر.


مارسیلیا سه‌ركه‌وتنێكی زه‌حمه‌تی به‌سه‌ر لۆریان تۆماركرد\n18/4/2021 - 10:49\nله میانی هه‌فته‌ی سی و سێیه‌مینی خولی یانه‌كانی فه‌ره‌نسا یانه‌ی مارسیلیا له‌سه‌ر یاریگای فیلۆدرۆم میوانداری یانه‌ی لۆریانی كردو به زه‌حمه‌ت سه‌ركه‌وتنی به‌سه‌ر تۆمار كردو سێ خالی یاریه‌كه‌ی لێ وه‌رگرت .\nبه پێچه‌وانه‌ی پێشبینیه‌كان له گێمی یه‌كه‌م ئاستی میوانه‌كان باشتر بوو توانیان به گۆلێكی یاریزان نیریم مۆفی پێش میوانداره‌كه‌یان بكه‌ون .\nله گێمی دووه‌م و له خوله‌كی په‌نجاو سێ دیمتری بایت به تۆمار كردنی گۆلێك ئه‌نجامه‌كه‌ی بۆ مارسیلیا یه‌كسان كرده‌وه ، سێ خوله‌ك دواتر پۆل لیرۆلا گۆلی دووه‌می بۆ خاوه‌ن یاریگا تۆمار كرد ، به‌لام میوانه‌كان به‌م ئه‌نجامه رازی نه‌بوون و له خوله‌كی حه‌فتا نیریم مۆفی گه‌رایه‌وه‌و گۆلی دووه‌می خۆی و یانه‌كشی تۆمار كردو ئه‌نجامی یاریه‌كه‌شی یه‌كسان كرده‌وه .\nله دوا خوله‌كی كاتی یاری پۆل لیرۆلا گۆلی دووه‌می خۆی و سێیه‌می مارسیلیای تۆمار كردو یانكه‌ش به زه‌حمه‌ت سه‌ركه‌وتنی به‌ده‌ست هێناو سێ خالی یاریه‌كه‌ی له لۆریان وه‌رگرت .\nبه‌م ئه‌نجامه‌ش مارسیلیا چوارده‌هه‌مین بردنه‌وه‌ی له‌م وه‌رزه‌ی خوله‌كه‌ی به‌ده‌ست هێناو به په‌نجاو دوو خال سه‌ركه‌وت بۆ پله‌ی شه‌شه‌می ریزبه‌ندی هه‌رچی یانه‌ی لۆریانه تووشی حه‌ڤده‌هه‌مین دۆراندن هات و به سیو دوو خال له‌پله‌ی حه‌ڤده‌هه‌مینی ریزبه‌ندی مایه‌وه .


کۆگای گووگڵ پلەیەکەت کارناکات؟ لێرە چارەسەر هەیە – کەی ئای تی ئێن\nئەندرۆید 8, ته‌مموز 2017\n”کۆگای گووگڵ پلەیەکەت کارناکات؟ چارەسەر هەیە و بخوێنەوە کە دەتوانیت چیبکەیت”\nکۆگای گووگڵ پلەی ڕۆڵێکی گەورەی هەیە لە ئامێرەکانی ئەندرۆیددا، بەوەی ئامڕازێکی گەورەیە و گشت ئەپەکان لەوێدا هەن. خەڵکانێک هەن کە کێشەیان لە وەگەڕخستنی ئەندرۆیدەکانیان هەیە، لەوانەیە ئەم کێشەیە بەهۆی وەشانی سیستەمەکەیان بێت. زۆرترین هۆکار بۆ ئەم کێشانە لە سیستەمی ئەندرۆید بۆ وەشانی سیستەمەکە دەگەڕێتەوە، ئەگەر سەرنج بدەین زۆرترین کێشەی ڕاوەستان یاخوود کارنەکردنی کۆگای گووگڵ پلەی ستۆر لەو مۆبایلانە ڕوودەدات کە وەشانی ئەندرۆیدەکەیان لە وەشانی ٥.٠ کەمترە. بەکارهێنەرێکی زۆر هەن کە وەشانی مۆبایلەکەیان لە ٥.٠ کەمترە و لەسەر وەشانی ٤.٤.٢ کارەکانیان دەکەن، وە زۆرترین کێشەکانی ڕاوەستانیش ڕووبەڕوویان دەبێتەوە، ئەم بابەتە دەبێتە سەرچاوەی چارەسەری کێشەکانی گووگڵ پلەییەکەت، خوێنەر بە کە دەتوانیت چیبکەیت بۆ چارەسەرکردن.\nبەروار و کاتی مۆبایلەکەت ڕێکبخە\nگووگڵ سێری کات و بەروارەکەت دەکات و کۆگاکە پشت بە کات و بەروار دەبەستێت، ئەگەر کۆگاکە نەیتوانی کاتی تەواو لە مۆبایلەکەت بدۆزێتەوە لەوانەیە ببێتە هۆی کێشە، بۆ چارەسەرکردنیش پێویستە بڕۆیتە بەشی ڕیکخستنی کات و بەرواری مۆبایلەکەت و ڕیکیانبخە. ئەگەر ئەمەت کرد و هێشتا گووگڵ پلەییەکەت چارەسەر نەبوو، پێویستە ڕێکخستنی خۆکارانەی کات و بەروار بکەیت لە مۆبایلەکەت، کاتێک دەچیتە بەشی ڕێکخستنی کات و بەروار، لە بەشی سەرەوە دووگمەی خۆکارانەی ڕێکخستنی کات و بەرواری مۆبایلەکەت هەیە، کرتەی لێبکە. ئەگەر دووبارە ئەمەش نەبووە چارەسەر، ئەوا نیگەران مەبە و چەند هەنگاوێکی تر هەیە بۆ چارەسەرکردن.\nڕێکخستنی ئینتەرنێت بکە\nهەنگاوێکی سادەیە بەڵام لەوانەیە ببێتە هۆکاری چارەسەر. ئەم هەنگاوە بکە لە ڕێگەی گۆڕینی وایفایەکەت بۆ سەر ئینتەرنێتێکی تر یاخوود بیگۆڕە بۆ Mobile Data، بێگوومان لەوانەیە ببێتە چارەسەرکردنی کێشەی کۆگاکەت.\nنوێترین وەشانی گووگڵ پلەی دابمەزرێنە\nئەمەش هێندە گرنگ نیە چونکە گووگڵ پلەی خۆکارانە بە دواین وەشان خۆی نوێدەکاتەوە. بەڵام ئەم کۆگایە دوای چەند ڕۆژێک لە بڵاوکردنەوەی وەشانەکە نوێدەبیتەوە، بۆ زووتر داگرتنی وەشانە نوێیەکە دەتوانیت کۆگاکە بە شێوەی ئەی پی کەی دابگریت و دایبمەزرێنیت. سەردانی ماڵپەڕی ئەی پی کەی میرۆر بکە، پاشان بە دوای نوێتری وەشانی کۆگای گووگڵ پلەی بگەڕێ و دایبگرە، داگرتنی گووگڵ پلەی.\nزانیاریە هەڵگیراوە کاتیەکانی گووگڵ پلەی بسڕەوە (Clear Cache)\nئامڕازی Clear Cache شوێنێکی بیرگەیی کاتیە بۆ زانیاریەکان لە مۆبایلدا، ئەو شوێنەی کە هەموو جۆرەکانی زانیاری بە دڵنیایی هەڵدەگرێت. ئامانج زیادکردنی خێرایی کارپێکەریەکانی مۆبایلەکەیە، بێ ئەوەی دووبارە ئەپەکان یان هەر شتێک دووبارە ڕیفرێش بکرێنەوە دەتوانرێت زانیاریەکان لە بەر دەست بن، وە کەمکردنەوەی چالاکی و وەستانی هەر زانیاری و داتایەک. دەتوانیت دووبارە گووگڵ پلەییەکەت وا لێبکەیت کاربکات بە سڕینیەوەی زانیاریە هەڵگیراوە کاتیەکان. بۆ ئەم کارە بڕۆ: (ڕێکخستن (Setting) – ئەپەکان (Apps) – ئەپی دیاریکراو – Clear Cache).\nتەواوی زانیاریەکانی گووگڵ پلەی بسڕەوە (Clear Data)\nئامڕازی Clear Data سنورێکی زیاترە لە سڕینەوە و زانیاری و چالاکی، سڕینەوەی زانیاریەکان گەڕانەوەی سروشتی ئەپەکەیە (هەر وەکو ئەوەی کە تازە ئەپەکەت دامەزراندبێت). ئەم کارە هەموو زانیاری پاشەکەوتەکانت لەناو ئەپەکە دەسڕێتەوە و لەوانەیە یارمەتیدەرێکی باشبێت بۆ دووبارە کارکردنەوەی گووگڵ پلەی، چونکە گووگڵ پلەییەکەت دەهێنێتەوە سەرەتای کارکردن. بۆ ئەم کارە: (ڕێکخستن (Setting) – ئەپەکان (Apps) – ئەپی دیاریکراو – (Clear Data). لە بیرت بێت، ئەم کارە پەڕگەکان و ڕێکخستنەکان و هەژمارەکانت لە کۆگاکە دەسڕێتەوە، خوێنەری ئەم بابەتە بن لەسەر هەردوو ئامڕازی Clear Cache و Clear Data. ئامڕازی Clear Cache و Clear Data، جیاوازیان چیە؟ کەی بەکاریانبێنین؟. ئەگەر تاوەکو ئێستا گووگڵ پلەییەکەت چارەسەر نەبووە، نیگەران مەبە و هەڵبژاردەی تر هەیە لە خوارەوە.\nزانیاریەکانی خزمەتگووزاری گووگڵ پلەی بسڕەوە\nدەکرێت هەندێک کێشەی گووگڵ پلەی لە خزمەتگووزاریەکانی گووگڵ پلەییەوە بێت. ئەگەر گووگڵ پلەی دڵی مۆبایلە ئەندرۆیدەکەتە، ئەوا Google Play Services وەکو زیندەییەکەیەتی. ئەم خزمەتگووزاریانە چالاکی پشتەوەی سیستەمی ئەندرۆیدن و ڕێگە بە ئەپەکان دەدات کە لەگەڵ بەشەکانی تری سیستەمی ئەندرۆید کاری هەناردەکردن بکەن. ئەگەر ئامرازەکانی Clear Cache و Clear Data لە کۆگای گووگڵ پلەی نەبوونە هۆکاری چارەسەر، دووبارە هیوامان بەم دوو ئامڕازە هەیە. بۆ ئەم جارە، ئەم دوو ئامڕازە لەسەر خزمەتگووزاریەکانی گووگڵ پلەی تاقیبکەرەوە و بە ئەگەرێکی باشەوە دووبارە دەتوانیت کار بە گووگڵ پلەییەکەت بکەیت. سەرەتا ئەمە ئەنجامبدە: (ڕێکخستن (Setting) – ئەپەکان – (Google Play Services) و پاشان Clear Cache. ئەگەر ئەمە نەبووە چارەسەر، بگەڕێڕەوە و پاشان Clear Data بکە.\nنوێترین وەشان بۆ خزمەتگوزاریەکانی گووگڵ پلەی دابمەزرێنە Google Play Services\nهەڵبژاردەیەکی تر هەیە لێرە لەوانەیە چارەسەری کێشەکانمان بکات، ئەویش دامەزراندنی نوێترین وەشانی Google Play Servicesـە. بابەتی وەشان و نوێکردنەوەکان لە سیستەمی ئەندرۆید گرنگە، ئەندرۆید فراوانە و لەوانەیە بچووکترین شت ببێتە هۆی نا ئارامی. بۆ نوێکردنەوەی خزمەتگووزاریەکانی گووگڵ پلەی، سەرەتا نوێترین وەشانی کۆگای گووگڵ پلەی دابگرە، پاشان خزمەتگووزاریەکانی گووگڵ دابگرە. داگرتنی خزمەتگووزاریەکانی گووگڵ پلەی وریایی دەوێت، پێویستە بزابیت کە کام جۆر لەم خزمەتگوزاریە بۆ ئامێرەکەت گونجاوە، بۆ ڕوونکردنەوەی یەم باسە، کرتە بکە و پاش ئەوەی ڕێنماییەکانی خوێندەوە، دەتوانیت لە هەمان پەڕەدا نوێترین وەشانی خزمەتگوزاریەکانی گووگڵ پلەی دابگریت.\nئیمەیڵەکانت لە مۆبایلەکەت بسڕەوە\nئەو شتانەی پەیوەستن بە کۆگای گووگل پلەییەوە لەوانەیە ببنە هۆکاری کێشە. وا هەڵبژاردەی زیاتر بە کاردەبەین و ئەگەر هێشتا کۆگاکی گووگڵ پلەی کاری نەکرد، ئەوا چاوێک لە بەشی ئیمەیڵەکانت بکە و لە مۆبایەلەکەت بیانسڕەوە، بەڵام ئاگادار بە، ئیمەیڵەکان تەنها لە گووگڵ پلەی ناسڕدرێنەوە، بۆ ئەمە ئاگادار بە. ئیمەیڵەکات بسڕەوە و پاشان تۆماریان بکەرەوە، کارێکی سادەیە و بۆ ئەنجامدانی؛ بڕۆ بۆ ڕێکخستنی مۆبایلەکەت و لە بەشی سەرەکیدا کرتە لە هەڵبژاردەی Accounts بکە، پاشان کرتە لە هەر هەژمارێک بکە و کرتە لە دووگمەی لیست بکە و Removeـیان بکە. هەموو هەژمارەکانت لاببە و دووبارە تۆماریان بکەرەوە.\nئامڕازی Download Manager چالاک بکە\nلەوانەیە لەم هەنگاوەدا بەختێکمان هەبێت. ئەگەر بەڕێوەبەرایەتی داگرتنەکان ناچالاک بێت لەوانەیە کار بکاتە سەر گووگڵ پلەی، لە بەشی ڕێکخستنەکان چاو لە بەشی ئەپەکان بکە، پاشان لە بەشی Disabled Apps ئەگەر بەڕێوبەرایەتی داگرتنەکان ناچالاک بوو، ئەوا چالاکی بکەرەوە، ئەگەر بەڕێوبەرایەتی داگرتنەکانت نەدی، بە پێچەوانەوە لە بیری بکە چونکە چالاکە.\nمۆبایلەکەت Factory Data Reset بکە\nکرداری Factory Data Reset هێنانەوە سەر سروشتە بۆ مۆبایلەکەت و هەروەکو ئەوەی کە سەرەتا مۆبایلەکەت کڕی و پێتکرد، ئەمەش کردارێکی ئاسانە لە ناو ڕێکخستنی مۆبایلەکەت. ئەمەش دوایین ڕێنماییە بۆ ئەوەی کێشەی گووگڵ پلەی جارەسەر بکەیت، ئەم ڕیگایە بە ئەگەرێکی زۆرەوە کێشەکانت چارەسەر دەکات بەڵام ئاگادار بە ئەم کارە تەنها گووگڵ پلەی ناهێنیتەوە سەرەتا، ئەم کردارە هەموو ئەو شتانە دەسڕێتەوە کە لەناو مۆبایلەکەتدایە، وێنە و ڤیدیۆ دۆکیۆمێنت و تا دوایی… لە بەشی ڕێکخستنی مۆبایلەکەت، بەشی هەڵگرتن یاخوود بە ئینگلیزی بەشی BackUp – Reset بدۆزەرەوە و کرتە بکە. پاشان له خوارەوە بەشی Factory Data Reset دەبینیت، کرتە بکە و ژمارە نهێنیەکەت لێبدە، چاوەڕێ بکە تاکو مۆبایلەکەت پێدەبیتەوە، هیوادارین ئەم هەڵبژاردەیە ببێتە چارەسەر بۆت.\nتاگەکان ئەندرۆید گووگڵ پلەی


هەواڵ / کوردستان :: 07/12/2019 :: 8862 جار بینراوە\nبەرەبەیانی ئەمڕۆ شەممە 7ی کانوونی یەکەمی 2019 ئاگر لە نهۆمی 17ی شوقەکانی ئێم ئاڕ ئێف لە شاری هەولێر کەوتەوە و بەهۆیەوە دوو کەس برینداربوون و کەسێکش گیانی لەدەستدا.\nلەوبارەیەوە، کامەران رەسوڵ کە خاوەن نووسینگەیە لە ئێم ئار ئێف و هاوکات رۆژانە لەوێدا دەوام دەکات بۆ دواڕۆژ وتی: "رووداوەکە بەرەبەیانی ئەمڕۆ بووە و ئەو شوێنە بۆ نووسینگە بەکرێ گیراوە، بەڵام ئەو سێ هاووڵاتییە کوردە کە خەڵکی شاری دهۆکن شەوان لەوێدا ماونەتەوە و کاریشیان کردووە، شەوی رابوردوو ئاگرەکە کەوتووەتەوە دووانیان برینداربوون و یەکێکیشیان گیانی لەدەستداوە".\nوتیشی: "هەرسێکیان ناسیاوی یەکترن و هۆکاری ئاگرەکەش نازانرێت و هەرچەندە سیستمی ئاگرکوژێنەوەی بەهێز هەیە لەباڵەخانەکەدا، بەڵام بەهۆی ئەوەی رووداوەکە بێ ئاگادارکردنەوە بووە و ئەوانیش خۆیان نەیانتوانیوە سود لە ئاگرکوژێنەوەکان وەربگرن بەداخەوە ئەو رووداوە روویداوە".\nلەبارەی رووداوەکەوە رائید سەرکەوت ئەحمەد، ئەفسەری بەڕێوەبەرایەتی بەرگری شارستانی هەولێر تایبەت بۆ دواڕۆژ دەڵێت: "لە رووداوەکەدا سێ هاووڵاتی بوونەتە قوربانی و لەناویاندا دوو کەس بریندارن و بەشێکی جەستەیان سوتاوە و یەکێکی دیکەش گیانی لەدەستداوە، هاووڵاتیەکانیش خەڵکی شاری دهۆکن و لەو شوقەیەدا نیشتەجێبوون".\nوتیشی: "رووداوەکە لە نهۆمی 17ی شوقەکانی ئێم ئار ئێف بووە، تائێستا ئێمە نازانین هۆکاری رووداوەکە چییە، بەڵام لێکۆڵینەوە دەستیپێکردووە و خەریکی لێکۆڵینەوەین".


فیلمی سینەمایی ''سرتە لەگەڵ با'' لە سنە نمایش دەکرێ.\nفیلمی سینەمایی "سرتە لەگەڵ با" لە دەرهێنانی سینەماکاری کورد "شەهرام عەلیدی" رۆژانی پێنجشەمە و هەینی لە هۆڵی فەروەردین لە کۆمەڵگەی فەرهەنگی و هونەری فەجری سنە نمایش دەکرێت.\nبەپێی راگەیاندنی گشتی فیلمی "سرتە لەگەڵ با"، فیلمی سینەمایی "سرتە لەگەڵ با" Whisper With the Wind لە دەرهێنانی سینەماکاری سنەیی شەهرام عەلیدی کە بەرهەمی وەزارەتی رۆشنبیری و لاوانی حکوومەتی هەرێمی کوردستانە لە رۆژانی پێنجشەمە و هەینی 29 و 30ی ئەیلوول / سەپتەمبەری 2011 لە دوو سانسی کاتژمێر 5 و 7ی ئێوارێ، لە هۆڵی فەروەردین لە کۆمەڵگەی فەرهەنگی و هونەری فەجری شاری سنە نمایش دەکرێت.\nفیلمی سینەمایی "سرتە لەگەڵ با" بە ئامادەبوونی شەهرام عەلیدی و لە لایەن دایرەی گشتی فەرهەنگ و ئیرشادی ئیسلامی پارێزگای کوردستان و بە هاوکاری ئەنجوومەنی سینەمای لاوانی ئێران نووسینگەی سنە دەچێتە سەر پەردەی سینەما.\n• خەڵاتی رەخنەگرانی لاوی هیندستان یا خەڵاتی "دەروازەی زێوی هیند" لە بەشی کێبڕکێی یازدەیەمین خولی فیستیڤاڵی نێونەتەوەیی فیلمی "مۆمبای" لە هیندستان.\n• خەڵات و مەدالیای شانازی زانکۆکانی هەڵبژاردەی فەرەنسا لە بیستەمین خولی فیستیڤاڵی نێونەتەوەیی فیلمە مێژووییەکانی "پساک" لە وڵاتی فەرەنسا.\n• خەڵاتی تایبەتی لێژنەی ناوبژیوانی شەشەمین خولی فیستیڤاڵی نێونەتەوەیی فیلمی "ئامازۆن" لە وڵاتی بەرازیل.\n• خەڵاتی باشترین فیلم لە لایەن لێژنەی ناوبژیوانی زانکۆکانی براتیسلاوا لە یازدەیەمین خولی فیستیڤاڵی نێونەتەوەیی فیلمی "براتیسلاوا" لە وڵاتی ئیسلۆڤاکیا.\n• خەڵاتی "دۆن کیشۆت" لە بیستەمین خولی فیستیڤاڵی نێونەتەوەیی فیلمی "ترۆمسۆ" لە وڵاتی نەرویج.\n• خەڵاتی سەرەکی باشترین فیلم بۆ شەهرام عەلیدی و خەڵاتی باشترین ئەکتەری پیاوی بۆ ئەکتەری ناوداری سینەمای کوردستان عومەر چاوشین لە هەشتەمین خولی فیستیڤاڵی نێونەتەوەیی فیلمی "ئۆرۆعەڕەب" (ئێمال) Amal لە ئیسپانیا.\n• خەڵاتی باشترین وێنەگرتن بۆ هونەرمەندی کرماشانی توورەج ئەسڵانی و باشترین ئەکتەر بۆ عومەر چاوشین لە یەکەمین خولی فیستیڤاڵی نێونەتەوەیی فیلمی "بەغدا" لە وڵاتی عێراق.\nفیلمی سینەمایی "سرتە لەگەڵ با" لە دوایین نمایشی خۆیدا بە هاوکاری ئەنجوومەنی زانستی سینەمای زانکۆی تاران، رۆژی سێشەمە 31ی ئایار/ مەی 2011 لە هۆڵی ئاوینی لە پەردیسی کۆلێژی هونەرە جوانەکانی زانکۆی تاران نمایشکرا.\nبەڕێوەبەرایەتی راگەیاندنی گشتی فیلمی سینەمایی "سرتە لەگەڵ با".


سیاسەتوانانی باشور ئامۆژگاری ڕۆژئاڤا دەکەن\nساڵی پار ئێران‌و عێراق بەپاڵپشتی تورکیاش هێڕشیانکردە سەر باشوری کوردستان‌و لەسەداپەنجای خاکەکەیان لەدەست دەرهێنا بێ ئەوەی تۆزقاڵێک ڕای گشتی جیهانی بجوڵێت، چونکە ئەو وڵاتانەی پشتگیری باشوریان دەکرد بێزاربون لەم مۆدێلی سیاسەت‌و بەڕێوەبردنە.\nبەڵام لەڕۆژئاڤا جارێ هیچ نەبووە، تەنها بڕیارێکی سەرپێی ترەمپە سۆر (بەگوتەی کاکەی مەخموری) دەرچوە یەک دنیا ناڕەزایی ناخۆی ئەمریکاو جیهانی لێکەوتۆتەوە:\n۱ـ سیناتی ئەمریکی هاتۆتە سەرخەت‌و بیر لەپڕۆژە یاسایەک دەکرێتەوە بۆ پوچەڵکردنەوی بڕیارەکە.\n۲ـوەزیری بەرگری دەستی لەکارکێشایەوە، لەکاتێکدا هیچ بەرپرسێکی ڕەسمی باشور نەلەسەر ئاستی حکومەتی هەرێم‌و چلەسەر ئاستی حکومەتی فیدراڵ نەیانوێرا هەڵوێستیکی زارەکیش دەرببڕن.\n۳ـ فەڕەنساو هۆڵەنداو بەریتانیاو چەندین وڵاتی تر ناڕەزاییان دەربڕیوە.\n٤ـ هەر لەبەر ئەو کاریگەریانە ئەردۆغان بڕیاری دواخستنی ئۆپەرسیۆنەکەی ڕاگەیاند.\n٥ـ هاوسۆزیەکی جیهانی زۆر بۆ ستاتێۆی ڕۆژئاڤا دروستبوە کە دڵنیام کاریگەریی لەسەر بڕیارەکە دەبێت. ئەوە دەرەنجامی قوربانی‌و کاری پرۆفیشناڵی‌و لێهاتویی‌و دڵسۆزی خۆیانە توانیویانە سۆزی جیهان بەدەستبهێنن، سەرەڕای ئەوە ڕۆژئاڤا کە شۆڕشەکەیان کرد بەپشتگیری ئەمریکا نەیانکرد تاوەکو بەڕۆیشتنی ئەمریکا قەڵەمی دەست‌و قاچیان بشکێ، شۆڕشی ئەوان شۆڕشێکی فیکری‌و بونیادنانی مرۆڤە، ئاشبەتاڵ لەمەزەبیا نیە.\nبۆیە ڕۆژئاڤا ئەوەنده بێهێز نیەو ئەوەندەش دەستەوەستان نیە سیاسیە شکستخواردوەکان ئامۆژگاری بکەن یان فرمێسکی بۆ هەڵڕیژن، ئەگەر بۆتان دەکرێت یارمەتی پارەو چەک‌و خواردن‌و هاوکای لۆجستیان بدەن، ئەگەر نا پێویستیان بەوەعزو ئامۆژگاری نیە، کەچەڵ حەکیم بوایە دەرمانی سەری خۆی دەکرد.\n14 بۆ ھێزەکانی ئۆپۆزسێۆنی پێشو، ھەمو کەسایەتی‌و چالاکوان‌و ڕۆشنبیرەکان\n15 کەیسەکەی شاسوارو ھاوڕێکانی سیاسیە


ڕاگەیەندراوی دەزگای ڕێکخستنی گشتیی حیزب، لەمەڕ شەهیدکرانی ٣ ژینگەپارێز لە ئاگرتێبەردانەکانی ناوچەی پاوە – PMNews\nهەر وەک ئاگادارن ڕێژیمی کۆنەپەرستی کۆماری ئیسلامیی ئێران لە درێژەی پیلانەکانی خۆی بۆ لەنێوبردنی ژینگە و دارستانەکانی کوردستان، هەروەک ساڵانی پێشوو و لە چەند ڕۆژی ڕابردوودا و لە دەڤەری هەورامانی ڕەنگین، ئاگریان لە دارستانەکانی ناوچەی “مەرەخێڵ و بۆزین” لە دەوروبەری شاری باینگان سەر بە شارستانی پاوە بەرداوە، دیارە ئەم ئاگرتێبەردانانە هەر لە ناوەڕاستی وەرزی بەهار و بە گەرمبوونەوەی هەوا لە ناوچەکە دەستی پێکردبوو و بە شێوەیەکی سیستماتیک و پلان بۆ داڕێژراو لە مانگی جۆزەردان پەرەی سەند، لەو چوارچێوەشدا لە ڕۆژی هەینی ٢ی جوزەردان (٢٢/٠٦/٢٠٢٠ ز.) بە ئاگرتێبەردانی شاخەکانی دەوروبەری نەوسوود و شاخی “سەرکۆ” قۆناغێکی نوێی ئاگرتێبەردانی دارستانەکانی کوردستان لە ناوچەی هەورامانیان دەست پێکرد و یەک حەوتوو دواتر بەکرێگیراوانی سپای تێرۆریستی پاسدارانی ئێران ئاگریان لە دارستانەکانی “مەرەخێڵ” بەردا کە دواتر بە تێکۆشان و ماندووبوونی دوو ڕۆژەی ژینگەپارێزانی ناوچەکە و بەتایبەت ” ئەنجومەنی ژینگەپارێزیی ژیوای” لە شاری پاوە توانرا ئاگرەکە کۆنترۆڵ بکرێت، بەداخەوە لەو کارەساتەدا نزیکەی ٣٠٠ هێکتار لە دارستانەکانی ناوچەکە لە ئاگری سپای تاریکی لەنێو چوون.\nهەر لە ڕۆژانی دواتر بەکرێگیراوانی سپای پاسداران لە درێژەی پیلانەکانیان و بە مەبەستی بەسووتماک کردنی کوردستان و لە چوارچێوەی سیاسەتی “زەویی سووتاو”، ئەمجارە شەپۆلێکی بەرینتر لە ئاگرتێبەردانی دارستانەکانی دەڤەرەکەیان گرتەبەر و جارێکی تر لە ڕۆژی شەممە ١٠ی جۆزەردانی ١٣٩٩ی هەتاوی، ئاگریان لە شاخەکانی دەوروبەری گوندی “نجار”، ١٣ی جۆزەردان (٠٢/٠٦/٢٠٢٠ ز.) لە شاخەکانی دەوروبەری گوندەکانی هەجیج و داریان، ٢١ی جۆزەردان (١٠/٠٦/٢٠٢٠ ز.) لە شاخەکانی هیروێ، پێنجشەممە ٢٩ی جۆزەردان (١٨/٠٦/٢٠٢٠ ز.) لە شاخی “دەرەنیشە” و لە هەمان ڕۆژ لە شاخەکانی دەوروبەری گوندی “دشە”، لە ڕۆژی یەکشەممە ١ی پووشپەڕ (٢١/٠٦/٢٠٢٠ ز.) لە شاخی “سەردەرە”ی پاوە، لە ڕۆژی پێنجشەممە ٥ی پووشپەڕ (٢٥/٠٦/٢٠٢٠ ز.) لە ناوچەی “دڕۆڵه” بەردا.\nدواجار ڕۆژانی پێنجشەممە و هەینی ٥ و ٦ی پووشپەڕی ١٣٩٩ی هەتاوی (٢٦/٠٦/٢٠٢٠ ز.) سپای تێرۆریستی پاسدارانی ئێران، بە شێوەیەکی بەرین ئاگریان لە دارستانەکانی “ناوچەی پارێزراوی لانەوان، بۆزین و مەرەخێڵ” بەردا و لەگەڵ بیستنی هەواڵەکە، خەڵکی نیشتمانپەروەری ناوچەکە و ئەندامانی ئەنجومەنی ژینگەپارێزیی ژیوای بەزوویی خۆیان ڕێک خست و بەرەو ناوچەکە بەڕی کەوتن، هەرچەند کە جاری یەکەم و لە هەمان ڕۆژدا ژینگەپارێزانی ناوچەکە توانییان ئاگرەکە کۆنترۆڵ بکەن بەڵام بەداخەوە جارێکی تر کاتژمێر ٧ی سەرلەبەیانیی ڕۆژی یەکشەممە، واتە ٧ی جۆزەردان، ئاگر لە ناوچەکە بەردەدرێتەوە. دیارە هەر لە سەرەتای مانگی جۆزەردان تێکۆشەرانی سەنگەری ژینگەپارێزی و خەڵکی نیشتمانپەروەری ناوچەکە بە هەموو توانایان و بە شێوەیەکی بێوێنە توانیبوویان یەک بەیەکی ئەو ئاگرانەی کە لەلایەن سپای تێرۆریستی پاسدارانی ئێران لە ناوچەکە بەردرابوو کۆنترۆڵ بکەن و تا ڕادەیەکی زۆریش پیلانەکانی ڕێژیم لەو بوارەدا پووچەڵ بکەنەوە، هەر ئەمەش بووە هۆی تووڕەبوونی کاربەدەستانی ڕێژیم و فەرماندەرانی سپای جەهل و نەزانی لە ناوچەکەدا و هەر بەم هۆیە لە ڕۆژی یەکشەممە سپای پاسداران بۆ زەربەلێدان لە بزووتنەوەی ژینگەپارێزیی کوردستان و بەمەبستی چاوترسێنکردنی خەڵک جارێکی تر سێناریۆی شەهیدکرانی شەهید “شەریف باجوەر” و هاوڕێیانی ئەمجارە لە دەڤەرێکی تری کوردستان دووبارە کردەوە.\nبەداخەوە ئێوارەی ڕۆژی یەکشەممە، دەزگای ڕێکخستنی گشتیی حیزبی دێموکرات لەلایەن ئەندامانی نهێنیی حیزب لە ناوچەکە ئاگادار کرایەوە کە بە پیلانی ئەمجارەی بەکرێگیراوانی ڕێژیم و سپای تێرۆریستی پاسدارانی ئێران، دوو ئەندامی دڵسۆزی حیزب لە دەڤەری هەورامانی دەلال بە ناوەکانی “موختار خەندانی” خەڵکی نەوسوود و “یاسین کەریمی” خەڵکی شارەدێی شمشێر، ئەندامانی حیزبی دێموکراتی کوردستانی ئێران و ڕۆڵەیەکی تری وەفادار بە ژینگە و خاکی کوردستان بە ناوی “بیلال ئەمینی” خەڵکی ناوچەی ئێناخی، بە شێوەیەکی گوماناوی لەنێوان ئاگری دارستانەکانی ناوچەی مەرەخێڵ گیانی ئازیزیان بەختی نیشتمان و پاراستنی ژینگەی کوردستان کردووە.\nبیستنی هەواڵی گیانلەدەستدانی دەستەیەکی تر لە ژینگەپارێزانی کوردستان و بەتایبەت شەهیدکرانی دوو ئەندامی دڵسۆزی حیزب لە ناوچەکە، جارێکی تر وەبیری پیلانی خەرمانانی ١٣٩٧ی هەتاوی و شەهیدانی ژینگەپارێز لە مەریوان و بەتایبەت شەهیدکرانی ئەندامی تێکۆشەری حیزبەکەمان شەهید “شەریف باجوەر”ی خستینەوە و ئەمجارە دەستبەجێ لە ڕێگەی ڕێکخستنەکانمان لە نیوخۆی وڵات بەدواداچوونی وردمان بۆ ڕووداوەکە دەست پێکرد و بۆمان دەرکەوت کە:\n١- سەڕەڕای ئەوەی ئاگرتێبەردانی یەکەمی دارستانەکانی مەرەخێڵ دواجار لە ڕۆژی شەممە ٧ی پووشپەڕ لەلایەن خەڵکی ناوچەکە و ئەندامانی ئەنجومەنی ژیوای بە تەواوەتی کۆنترۆڵ کرابوو، بەڵام سەرلەبەیانیی ڕۆژی یەکشەممە کاتژمێر ٧ی بەیانی جارێکی تر ئاگر لە ناوچەکە بەر دەدرێتەوە و دەستبەجێ ئەنجومەنی ژینگەپارێزیی ژیوای تیمێک ڕەوانەی ناوچەکە دەکات، بەڵام بەهۆی پانتایی و شاخاوی بوونی ناوچەکە تیمی دووەم بە سەرپەرەشتیی شەهید “موختار خەندانی” ئەندامی دەستەی دامەزرێنەری ئەنجوومەنی ژینگەپارێزیی ژیوای، کاتژمێر ١١ی نیوەڕۆ ئامادە دەبن و بەرەو ناوچەکە بەڕێ دەکرێن.\n٢- لە هەمان ڕۆژ و چەند کاتژمێر پێش شەهیدکرانی ژینگەپارێزان، شەبەکەی مۆبایلی ناوچەکە بە شێوەیەکی گوماناوی و پیلانداڕێژراو لەکار دەخرێت و تەنانەت هێزە تێرۆریستییەکانی سپای پاسداران “بێ سیمـ”ـی تیمەکانی ئەنجومەنی ژینگەپارێزیی “ژیوایـ”ـیان لێ وەردەگرنەوە و بەو شێوە بە تەواوەتی پەیوەندیی تیمەکان بەیەکەوە نامێنێت.\n٤- بەو پێیە کە دارەستانەکانی بۆزێن و مەرەخێڵ “ناوچەی پارێزراو”ن و لەلایەن هێزەکانی سپای تێرۆریستی پاسدارانی ئێرانەوە بەتوندی لەژێر چاودێریدایە و خەڵکی ئاسایی ناتوانن بە ئاسانی هاتوچۆی ئەو ناوچە کە ئاگرەکەی لێ بەربووەتەوە بکەن، بۆمان ڕوون دەبێتەوە کە ئەم ڕووداوەش وەک پیلانی شەهیدانی ژینگە لە مەریوان، سێناریۆیەکی تری هێزە سەرکوتکەرەکانی ڕێژیم لە کوردستانە.\nهاوڕێ و هاوکارێکی دڵسۆزی دەزگای ڕاگەیاندنی حیزبی دێموکرات لە ئاگرتێبەردانی دارستانەکانی پاوەدا شەهید کرا\n12:01 – 9 پووشپەڕ 2720\nشەهیدی ژینگەپارێز کاک “موختار خەندانی”، ئەندامی بەوەجی حیزبی دێموکرات و هاوڕێ و هاوکارێکی دڵسۆز و کارامەی دەزگای ڕاگەیاندنی حیزبی دێموکرات، لە کاتی کۆنترۆڵکردنی ئاگرتێبەردانی دارستانەکانی پاوەدا شەهید بوو.\nشەهید “موختار خەندانی” لە ماوەی دەستپێکی بەرنامەکانی “تیشک تیڤیـ”ـدا، چەندین جار پارەی وەک یارمەتیی ماڵی بۆ بەڕێوەبەرانی “تیشک تیڤی” ناردووە و چالاکانە لەو بوارەدا یارمەتیدەر بووە.\nهەروەها شەهید “موختار” یەکێک لە هاوکارە کارامەکانی بەرنامەکانی بەشی “هەورامیـ”ـی “تیشک تیڤی” بووە کە چالاکانە و لێبڕاوانە هاوکاریی کردووە.\nناوبراو لە ماوەی ئەندامیەتیی خۆیدا، ئەندامێکی لێوەشاوە و لێهاتوو، ژینگەپارێزێکی نەسرەوتوو، هاوڕێ و هاوکارێکی دڵسۆز و کارامەی “تیشک تیڤی” بوو و هەموو کاتێک خزمەتکردن بە گەل و نیشتمانەکەی بە شانازی دەزانی و بەوپەڕی گیانبازی و فیداکارییەوە هەموو ئەرکێکی بە باشترین شێوە بەڕێوە دەبرد.\nشەهید “موختار خەندانی” لە ڕێکەوتی ٨ی پووشپەڕ، هاوڕێ لەگەڵ دوو ژینگەپارێزی دیکە بە ناوەکانی “یاسین کەریمی و بیلال ئەمینی”، لە کاتی ئاگرکوژاندنەوەی دارستانەکانی پاوەدا شەهید بوون.


له‌نمونه‌ی ئه‌و به‌رپرسانه‌ش: كۆڵن پاوڵ له‌كانونی یه‌كه‌می (1987) تا كانونی دوه‌می (1989) راوێژكاری ئاسایشی نیشتیمانی رۆناڵد ره‌یگان بو، له (1989) تا (1993) سه‌رۆكی ستادی هێزه هاوبه‌شه‌كانی ئه‌مریكا بو، له (2003) وه‌زیری ده‌ره‌وه‌ی ئه‌مریكا بو. هه‌روه‌ها پۆڵ ۆڵفۆێتز له (1983 - 1993) جێگری وه‌زیری به‌رگری بو بۆ كاروباری سیاسی‌و له (2003) جێگری وه‌زیری به‌رگری بو. كۆندۆلیزا رایس له (1989 - 1993) به‌ڕێوه‌به‌ری ئه‌نجومه‌نی ئاسایشی نیشتیمانی ئه‌مریكا بو، له (2003) بوه راوێژكاری ئاسایشی نیشتیمانی. دیك چینی كه له (2003) جێگری سه‌رۆك كۆمار بو، له‌ساڵی (1988) سه‌رۆكی فراكسیۆنی زۆرینه‌ی كۆماریخوازه‌كانی ئه‌نجومه‌نی نوێنه‌ران بو، له (1989 - 1993) وه‌زیری به‌رگری ئه‌مریكا بو.


ڕەوتی سەدر ڕەتی دەكاتەوە چیتر پشتیوانی لە خۆپیشاندانی ناڕەزایی بكات\nBasnews 18/10/2020 - 19:01 عێراق\nئەمڕۆ یەكشەممە سەركردەیەكی ڕەوتی سەدر بە توندی ڕەخنەی لە شێواندنی ئاراستەی خۆپیشاندانەكانی ناڕەزایی لە عێراق كرد و رایگەیاند چیتر خۆپیشاندان گرنگیی جارانی نەماوە.\nحاكم زاملی سەركردە لە ڕەوتی سەدر بە سەرۆكایەتی موقتەدا سەدر، لە لێدوانێكیدا رەتی كردەوە ئەو خۆپیشاندانەی بڕیارە 25ی ئەم مانگە بەڕێوەبچێت گرنگییەكی ئەوتۆی هەبێت، بەڵكو رایگەیاند كە خۆپیشاندانەكان پشتیوانیی جەماوەرییان لەدەست داوە.\nزاملی ئاماژەی بەوەدا كە بەهۆی تێوەگلانی كەسانێكی دیاریكراوەوە، ئاراستەی خۆپیشاندانەكان شێوێندراوە، بۆیە ئەو خۆپیشاندانەی بڕیارە رۆژی 25ی ئەم مانگە بەڕێوەبچێت، گرنگ نابێت و خەڵكێكی وا بەشداری تێدا ناكەن.\nسەركردەكەی ڕەوتی سەدر گوتیشی چیتر خۆپیشاندان لە عێراقدا وەكو خۆپیشاندانەكانی ئۆكتۆبەری 2019 گرنگی نابێت، چونكە ئێستا لایەنە سیاسییەكان ئاراستەی خۆپیشاندانیان كۆنترۆڵ كردووە و بە ئارەزووی خۆیان دەیجوڵێنن.


چارەسەری شێرپەنجە لە قوڵایی دەریادا دۆزرایەوە - جام کوردی\nچارەسەری شێرپەنجە لە قوڵایی دەریادا دۆزرایەوە\nزانایانی زانکۆی سالفۆردی بریتانی لەمانچستەر گەیشتنە ئەو دەرەنجامەی کە مادە کیمیاییە وەرگیراوەکان لە جۆرێک قۆزاخەی نێو دەریا ھاوکارە لە چارەسەری چەندین جۆری شێرپەنجەدا بەتایبەت لە منداڵاندا.\nبه پێی ڕاپۆرتی جام کوردی به گێڕانه‌وه له تۆڕی هه‌واڵی سلێمانی، زانایانی پزیشکی زیندەگی لەزانکۆکە رایانگەیاند بونی شەکر لەنێو ئەو بونەوەرە بچوکانەی دەریادا ھەمان کاریگەری ئەو جۆرە ڤاکسینەی ھەبوە کەبەکارھاتوە لەچارەسەری شێرپەنجەدا.\nتیمی توێژەران بۆیان دەرکەوت کەمادە کیمیاییە بەکارھاتوەکە گونجاوە بۆ چارەسەری منداڵانی توشبو بەشێرپەنجە بەھۆی ئەوەی کەم ژەھراوییە و کاریگەری لاوەکی کەمترە بەبەراورد بەدەرمان و چارەسەرەکانی ئێستای شێرپەنجە.\nزانایان ئەم شەکرەی نێو بونەوەرەکەی نێو دەریایان بەکارھێنا بۆ چارەسەری شێرپەنجەی خوێن و مەمک و سیەکان و قۆڵۆن.\nلەوبارەیەوە دکتۆر دەیڤد بی گەورە توێژەر و بەرێوەبەری دامەزراوەی کیدسکانی خێرخوازی بۆ توێژینەوەی شێرپەنجەی منداڵان ئاماژەی بەوەکردوە کەئەو جۆرە شەکرەی لەشیردەرەکان دەردەھێنرێت ماوەیەکی زۆرە سەرچاوەی تاقیکردنەوەکان و توێژینەوەکانی زانایانی شێرپەنجەیە لەجیھاندا، بەڵام دەرەنجامەکان تا ئێستا یەکلاکەرەوە نەبوون.\nوتیشی دەرمانەکانی چارەسەری شێرپەنجە خۆی دەبینێتەوە لەراگرتنی دابەشبونی خانە توشبوەکان و چارەسەرە نوێیەکان دەبنە ھۆکاری زیاتر چالاک بونی لەناوبردنی خانە شێرپەنجەییەکان لەگەڵ ئەوەشدا کەمترین رێژە زیانی گەیاندووە بەشانە و خانە سەلامەتەکان.\nچۆن له نه‌خۆشی دڵ تێبگه‌ین؟\nچۆن بزانین شه‌کره‌مان هه‌یه؟\nگێلاس بۆ چاره‌سه‌رکردنی نه‌خۆشی شه‌کره به‌سووده


:: PM:01:32:21/11/2020 \nكتێبی "ده‌خوێنمه‌وه، كه‌واته هه‌م"ی كوردۆ شابان نووسه‌ر و وه‌رگێڕ كه له‌لایه‌ن ماڵی وه‌فایی چاپ كراوه، بڵاو كرایه‌وه.\nئه‌مڕۆ شه‌موو 21ی تشرینی دووه‌م، كتێبی "ده‌خوێنمه‌وه، كه‌واته هه‌م"ی كوردۆ شابان نووسه‌ر و وه‌رگێڕ بڵاو كرایه‌وه، ئێسته له ماڵی وه‌فایی له هه‌ولێر و خانه‌ی هه‌مان ده‌زگا له پێشانگای نێوده‌وڵه‌تیی كتێبی سلێمانی ده‌ست ده‌كه‌وێت.\nكوردۆ شابان نووسه‌ری كتێبی "ده‌خوێنمه‌وه، كه‌واته هه‌م"، له‌باره‌ی كتێبه‌كه‌ی به "وشه"ی ڕاگه‌یاند، ئه‌م كتێبه هه‌وڵێكه بۆ هاندان بۆ خوێندنه‌وه، خۆم وه‌ك نووسه‌ری كتێبه‌كه، له هه‌ر جارێكدا كه پێیدا ده‌چوومه‌وه تا بێ هه‌ڵه بگاته چاپخانه، زیاتر پێی سه‌رسام ده‌بووم كه ئه‌مه یه‌كه‌م جاره وه‌ك نووسه‌ر، به هه‌مان چاوی خوێنه‌ر تامه‌زرۆی كتێبه‌كه‌م بم.\nئه‌م كتێبه له‌سه‌ر هاندان بۆ ئاشتبوونه‌وه له‌گه‌ڵ كتێب نووسراوه، نووسه‌ر ده‌ڵێ: كتێب له‌سه‌ر ئه‌م بابه‌ته زۆرن و به‌رده‌وام ده‌نووسرێن، به‌ڵام سه‌رنجم داوه، هه‌ر خۆی ئه‌و كتێبانه هێنده ڕێنوێنی و یاسایان تێدایه، ئه‌وه‌نده‌ی تر له كتێب دوورت ده‌خه‌نه‌وه. هه‌ندێكیان ناچارت ده‌كات ڕۆژانه ژماره‌یه‌كی دیاریكراوی لاپه‌ڕه بخوێنیته‌وه، كاتێك ده‌رفه‌ته‌كانی ڕۆژ ناگونجێ، ئیدی بێزار ده‌بیت و به‌ته‌واوی لێی ده‌تۆرێی.\nكوردۆ شابان ڕوونی كرده‌وه، كتێبی "ده‌خوێنمه‌وه، كه‌واته هه‌م" نه‌هاتووه وه‌ك كه‌ته‌لۆگی ڕێجیم، كۆنتڕۆڵی كاته‌كانت بۆ خوێندنه‌وه بكات، به‌ڵكو گێڕانه‌وه‌ی ئه‌زموونی كه‌سانی جیهانی له‌گه‌ڵ خوێندنه‌وه، دانانی ڕسته ناوداره‌كانی نووسه‌رانی گه‌وره له‌سه‌ر مه‌زنیی خوێندنه‌وه، هه‌روه‌ها ئه‌زموونی تایبه‌تیی خۆم، وات لێ ده‌كه‌ن بیر له خوێندنه‌وه بكه‌یته‌وه. واته ئه‌م كتێبه‌ی من، فێری خولیابوونت ده‌كات، نه‌ك به‌رنامه‌ڕێژی.\nنووسه‌ری كتێبی "ده‌خوێنمه‌وه، كه‌واته هه‌م" كه پێشنیازی كۆمه‌ڵێك كتێبی باشی له‌سه‌ر ڕۆمان، فه‌لسه‌فه، مێژوو و بواری تر تێدایه، گوتی: هیوادارم ئامانجه‌كه‌م كه گه‌ڕانه‌وه‌یه بۆ خوێندنه‌وه، له‌ڕێی ئه‌م كتێبه‌وه پێكابێت.\nلە ماوەی ڕابردوو، کوردۆ شابان چاپی دووەمی کتێبی "ڕاستنووسی"ـی بڵاو کردەوە کە یه‌كه‌م به‌رهه‌مه له مێژووی كورددا، به‌جارێ هه‌رسێ جومگه‌كه‌ی نووسین كه بریتین له ڕێنووس، ڕێزمان و خاڵبه‌ندیی بە کورتی و پوختی له‌خۆ گرتووە، یەکێکە لە پڕفرۆشترین کتێبەکانی ئەمساڵ و دەنگدانەوەیەکی زۆری لەناو خوێنەر و نووسەراندا دروست کرد.


سه‌عوودیا زیاتر خۆی له ڕژێمی زایۆنیستی نزیک ده‌کاته‌وه - جام کوردی\nامروز دوو شەممە, 06 تەمموز 2020\nسه‌عوودیا زیاتر خۆی له ڕژێمی زایۆنیستی نزیک ده‌کاته‌وه\nعه‌بدولباری عه‌توان شرۆڤه‌کاری به‌ناوبانگی عه‌ره‌ب له وتارێکیدا که له ڕۆژنامه‌ی ڕای الیوم بڵاو بووه‌ته‌وه، ئاساییکردنه‌وه‌ی په‌یوه‌ندییه‌کانی نێوان سه‌عوودیا و ڕژێمی زایۆنیستیی له سه‌ر شه‌ش گۆڕانکاری سه‌ره‌کی باس کردووه و ڕایگه‌یاندووه که ڕیاز به‌ره‌و په‌یوه‌ندی فه‌رمی له گه‌ڵ ئه‌م ڕژێمه هه‌نگاو ده‌نێت.\nبه پێی ڕاپۆرتی جام کوردی، وزیری ناوخۆی ڕژێمی داگیرکاری زایۆنیستی بۆ یه‌که‌م جار موڵه‌تی سه‌ردانیکردنی زایۆنیسته‌کانی بۆ سه‌عوودیا ده‌رکرد.\nعه‌توان له سه‌ر ئه‌م پرسه ڕایگه‌یاندووه که ئه‌م بڕیاره ته‌نیا به هۆی ئاماده‌کاری پێشوو له گه‌ڵ به‌رپرسانی سه‌عوودیا و چه‌ند گۆڕانکاری گه‌وره بووه.\nناوبراو به‌م شێوازه باسی ئه‌و گۆڕانکارییانه‌ی کردووه:\nیه‌که‌م: حکومه‌ته‌که‌ی دوناڵد تره‌مپ سه‌رۆک کۆماری ئه‌مریکا پرۆژه‌ی گرێبه‌ستی سه‌ده ڕاده‌گه‌ێنێت، ئه‌م پرۆژه‌یه ڕه‌وایه‌تی ده‌داته په‌یوه‌ندی وڵاتانی عه‌ره‌بی و ڕژێمی زایۆنیستی، به تایبه‌ت ئه‌و وڵاتانه‌ی که له کۆنفرانسه‌که‌ی به‌حره‌ین ئاماده بوون و به‌ڵێنی دابینکردنی 50 ملیار دۆلاریان وه‌ک تێچووی دارایی ئه‌و پرۆژه‌یه داوه.\nدووه‌م: تیمی که‌ناڵی 12 ی ته‌له‌فزیۆنی ڕژێمی زایۆنیستی له‌م ماوه‌یه‌دا گه‌یشته شاری ڕیاز و گه‌شتێکیان بۆ چه‌ندین شاری وه‌ک جه‌ده، مه‌ککه و مه‌دینه هه‌بوو و چاوپێکه‌وتنه‌کانیشیان له گه‌ڵ خه‌ڵک به شێوازی ڕاسته‌وخۆ بڵاو کرایه‌وه.\nسێهه‌م: به‌رپرسانی سه‌عوودیا به‌رده‌وام هانی خه‌ڵکی ئه‌م وڵاته‌یان داوه که په‌یوه‌ندییان له گه‌ڵ زایۆنیسته‌کاندا هه‌بێت و سه‌ردانی ناوچه داگیرکراوه‌کانی فه‌ڵه‌ستین بکه‌ن، ته‌نانه‌ت هه‌ندێک ڕێنمایی دیکه بۆ هه‌بوونی په‌یوه‌ندییه‌کی باشتری ئه‌وان و زایۆنیسته‌کان.\nچواره‌م: سه‌عوودیا شه‌پۆلێکی پڕوپاگه‌نده‌ی له دژی فه‌ڵه‌ستینییه‌کان خسته‌ڕێ و سوپای ئه‌لکترۆنی ئه‌م وڵاته له تۆڕه کۆمه‌ڵایه‌تییه‌کان و به فه‌رمانی به‌رپرسانی حکومه‌تی ڕیاز، فه‌ڵه‌ستینییه‌کانیان به فرۆشتنی زه‌وییه‌کانیان به ئیسرائیل تۆمه‌تبار کردووه.\nپێنجه‌م: سه‌عوودیا هه‌وڵی دژایه‌تی به‌ره‌ی خۆڕاگری ده‌دات و له‌م ڕێگایه‌دا وڵاتان و لایه‌نه‌کانی ئه‌ندام له‌م به‌ره‌یه‌ی وه‌ک سوریا و حیزبووڵا به هه‌بوونی په‌یوه‌ندی له گه‌ڵ ڕژێمی زایۆنیستی تۆمه‌تبار کردووه.\nشه‌شه‌م: سه‌عوودیا گرووپه‌کانی خۆڕاگری فه‌ڵه‌ستین به تایبه‌ت بزوتنه‌وه‌ی حه‌ماسی وه‌ک گرووپێکی تاوانبار ناساندووه و ئه‌وانی خستووه‌ته ڕیزی گرووپه تیرۆریستییه‌کان و له پێناو خزمه‌گ گه‌یاندن به زایۆنیسته‌کان ئه‌ندامانی حه‌ماس ده‌ستبه‌سه‌ر ده‌کات.\nعه‌بدولباری عه‌توان له کۆتاییدا ڕایگه‌یاندووه که هه‌وڵه‌کانی سه‌عوودیا له پاش به ده‌سه‌ڵات گه‌یشتنی محه‌ممه‌د بن سه‌لمان بۆ ئاساییکردنه‌وه‌ی په‌یوه‌ندییه‌کان له گه‌ڵ ڕژێمی زایۆنیستی زیاتر بووه.\nسه‌عوودیا ڕژێمی زایۆنیستی\nپاکستان: هیچ کات ڕژێمی زایۆنیستی بە فەرمی ناناسین\nهەوڵەکانی ئیسرائیل بۆ بوونی پەیوەندییەکی ستراتیژی لە گەڵ وڵاتانی ئەفریقی شکستی هێناوە


چیرۆکی مامۆستا و قوتابی. و: رەزا شوان – Giareng\nلە هه‌ینی - 7 07 2017\nلە یەکەمین رۆژی دەستپێکردنی ساڵی تازەی خوێندندا، خاتوو(تۆمسـۆن) لەپۆلی پێنجەمی بنەڕەتیدا، لە بەردەم قوتابییەکاندا وەستا، بۆ خۆشی چەند رستەیەکی ناسک و شیرینی بە گوێی قوتابییەکانی دا، ئینجا پێی وتن:” من هەمووتـانم خۆشـدەوێت” بەڵام لە دڵی خۆیدا، تەنها قوتابییەکی لێدەرکردن، کە ناوی (تیـدی ستۆدارد) بوو،لە ریزی پێشەوەدا دانیشتبوو.\nمامۆستای پۆلی یەکەمی بنەڕەتی، ئەمەی بۆ تیـدی نووسیبوو:” تیـدی منداڵـێکی زیرەکە، رووخۆش و دڵخۆشە.. کارەکانیزۆر بە وردی و بە رێکی و بە جوانی ئەنجام دەدا،خـاوەنی رەوشت و رەفتـارێکی بەرزیشە..”\nمامۆستای پۆلی دووەمیش ئەمەی، دەربارەی نووسیبوو:” تیـدی قوتابیەکی باشە لە لای هاوڕێکانی پۆلەکەشییەوە خۆشەویستە، بەڵام بێزار و رارایە، بە هۆی ئەوەی کە دایـکی تووشی نەخۆشییەکی کوشندە بووە.. ژیانێکی گـران و کێشە و دڵتـەنگی و ناخۆشی وماندووبوون باڵی بەسەر ماڵەکەیەنادا کێشاوە..”\nبەڵام مامۆستای پۆلی سێیەم، دەرەباری تیـدی نووسیوێتی:” کۆچکـردنی دایکی، بە قورسی کاری تێکردووە.. بە هەموو توانایەکییەوە هەوڵدات و کۆشش دەکات.. بەڵام باوکی گوێی پێنادات.. گەر بە خێرایی هەندێ رێوشوێن نەگیرێنەبەر.. ژیانی نالەباری ماڵەوەیان،زیـاتر و بە خێرایی کاری تێدەکات..”\nدوای ساڵێک، مامۆستا تۆمسۆن، لەسەر دەرگای ماڵی خۆیان نووسراوێکی بینی، کە تیـدی قوتابی بۆی نووسیبوو:” باشـترین مامۆسـتایە کە لەژیـانمـدا بینیـبێتم”\n(دکتـۆر ستـۆدارد) بە گوێی (مامۆستا تۆمسۆن) یدا چرپاند، وتی:” سوپاست دەکەم کە بڕوات بەمنە، زۆریش سوپاست دەکەم کە وات لێکردم، کە من گرنگم و، من بەرز و جیاوازدەبم.


زریان حاجی 24/06/2019 - 15:52 بڵاوکراوەتەوە لە عێراق\nگوتەبێژی وەزارەتی كاروباری شەهیدان و ئەنفالكراوان ڕای دەگەیەنێت، كۆبوونەوەیەكی سێ قۆڵی لەنێوان هەرێمی كوردستان و ئێران و عێراق بەڕێوەدەچێت بە مەبەستی دۆزینەوەی گۆڕە بەكۆمەڵەكان و ئاڵوگۆڕی ڕوفاتەكانە لە نێوان ئێران و عێراقدا.\nفواد عوسمان، گوتەبێژی وەزارەتی كاروباری شەهیدان و ئەنفالكراوان بە (باسنیوز)ی ڕاگەیاند: ”ئەمڕۆ كۆبوونەوەی لێژنەی سێ قۆڵی تایبەت بە ونبووانی شەڕی كەنداو كە هەردوو شەڕی (عێراق - ئێران) و (عێراق - كۆیت)ن ئەنجام درا، ئەم كۆبوونەوەیە“.\nگوتیشی: "لە كۆبوونەوەكەدا نوێنەری وەزارەتی كاروباری شەهیدان و ئەنفالكراوان، لەگەڵ نوێنەری وەزارەتی بەرگری عێراق و نوێنەری ئێران بەشدار دەبن، بەرنامەی كۆبوونەوەكەش گفتوگۆكردنە لەسەر میكانیزمی ئالیات و كەلوپەلی هەڵدانەوەی گۆڕە بەكۆمەڵەكان لەلایەن تیمی ئێرانەوە لەناو خاكی عێراق، ئەوەش بە ڕەزامەندی حكوومەتی عێراق، لەلایەكی دیكەشەوە گفتوگۆ لەبارەی پلانی تایبەت بە تیمی هەڵدانەوەی گۆڕە بەكۆمەڵەكانی سەربازە عێراقییەكان كە لە شەڕەكەدا ونبوون، هەروەها گفتوگۆ لەسەر شێوازی ئاڵوگۆڕكردنی ڕوفاتە دۆزراوەكان دەكرێت“.\nئەوەشی خستە ڕوو، كە كۆبوونەوەكە لەلایەن خاچی سووری نێودەوڵەتییەوە بەڕێوەدەچێت، تایبەتە بە ونبوانی شەڕی ئێران - عێراق و عێراق - کوێت، ئاشكرای كرد کە تا ئێستا چەند گۆڕێکی بەكۆمەڵ دۆزراونەتەوە هەم هی ئێرانی و هەم عێراقی بەشێك لەو تەرمانەش ڕەوانەی پزیشكی دادوەری كراون.


دادوەریی عێراق بەتەواویی ڕەوایەتیی بە فرەژنیی دەدات | ROJnews\nدادوەریی عێراق بەتەواویی ڕەوایەتیی بە فرەژنیی دەدات\nدووشەممە, 19 نوف 2018 - 08:30\nئەنجوومەنی دادوەریی عێراق بە بڕیارێکی زارەکیی داداگای شارەكان ئاگادار دەكاتەوە، کە هەر كەسێك بیەوێت ژنی دووەم مارە بكات، پێویست بە ڕەزامەندیی ژنی یەكەم ناكات، چالاكوانێكی كۆمەڵگای مەدەنییش دەڵێت: هەموو هەوڵێک دەخەینە گەڕ بۆ ڕێگرییکردن لە جێبەجێکردنی.\nڕۆژی ١١ی ئەم مانگە ئەنجومەنی دادوەریی عێراق، سەرجەم دادگای سەرەكیی شارەكانی ئاگادار كردووەتەوە، كە هەر كەسێك بیەوێت ژنی دووەم مارەكە بكات و پێویستە بە ڕەزامەندیی ژنی یەكەم ناكات، ئەو بڕیارەش بەسەرجەم دادوەرانی دادگای كەركوك بەشێوەیەكی زارەكیی وتراوە.\nلە ڕابردووش لە عێراق فرەژنیی قەدەغە نەکرابوو، بەڵکو بە وەرگرتنی ڕەزامەندیی هاوسەری یەکەم لەلایەن دادوەرەوە، پیاو دەیتوانی هاوسەری دووەم مارە بکات، لە مادەی ٣ی بڕگەی ٤ی یاسای باری کەسێتیی عێراقدا، ئاماژەوە بەوەكراوە، هەر پیاوێك بیەوێت ژنی دووەم مارە بکات، دەبێت دادوەر ڕەزامەندیی لەسەری هەبێت، ئەو حاڵەتەش بە دوو مەرج، دەبێت پیاوەکە لەڕووی مادییەوە تانای بەڕێوەبردنی دوو ماڵی هەبێت، هەروەها هۆکارێکی ڕەوای هەبێت(هاوسەری یەکەم نەخۆش بێت یاخود منداڵی نەبێت)، بە پێی ڕێنمایی ئەنجومەنی دادوەرییش دەبوو دادوەر بە نووسراوی فەرمیی هاوسەری یەکەم ئاگاداربکاتەوە بۆ ئەوەی بچێتە دادگا و بۆچوونی خۆی بڵێت، ئەگەر ژنەکە چووە دادگا و ڕایگەیاند، کە ئەو ڕەزامەند نییە لەسەر ئەو هاوسەرگیرییە، ئەوا هاوسەرگیرییەکە ئەنجام نەدەدرا، بەڵام بەپێچەوانەوە بوایە یانیش لەماوەی پێنج ڕۆژ لەدوای ئاگادارکردنەوەکە سەردانی دادگای نەکردایەوە، ئەوا بەبێ وەرگرتنی بۆچوونی ئەو هاوسەرگیرییەکە دەکرا.\nئەو ڕێنماییە بە ڕادەیەکی زۆر کەم ڕێگریی لە فرەژنیی دەگرت، چونکە زۆر جار هاوسەری یەکەم لەژێر فشاردا ناچار دەکران، کە لە دادگا ڕەزامەندیی نیشان بدەن هاوسەرەکانیان ژنی دووەم بهێنن، بەڵام لەئێستادا ئیدی ئەو بەربەستە بچوکەش نەماوە.\nبەهۆی ئەوەی لە هەرێمی کوردستان فرەژنیی قەدەغەیە، ئەو پیاوانەی، کە هاوسەرگیریی دووەمیان ئەنجام دەدا، دەچوونە دادگاکانی عێراق و هاوسەرەکانیان مارە دەکرد، بۆیە نەتواندرا لە هەرێمی کوردستانیش فرەژنیی بە تەواویی قەدەغە بکرێت، ئەم بڕیارەش ڕێگایەکی دیکەیە بۆ زۆربوونی فرەژنی لە هەرێمی کوردستان.\nلەبارەی ئەو بڕیارەوە، ڕاوێژكاری یاسایی، شادیە جەلال، لەدادگای کەرکوک، بە ڕۆژنیوزی وت، کە سەرۆكی دادگای كەركوك، سەرجەم دادوەرەكانی لەو بڕایرە ئاگادار كردووەتەوە و بە زمانێکی ڕەخنە ئامێزانە و بە نیگەرانییەوە وتی:"یاسایەك نیە بەرگریی لە مافەكانی ژنانی عێراق بكات، تاکو بڵێین ئەو بڕیارە پێشلكارییە بۆ مافی ژنان".\nنابراو، ئاماژەی بەوەش کرد، کە ئەو بڕیارە دەبێتە هۆی زۆربوونی رێژەی جیابوونەوە ودۆخی خێزان تێک دەدات.\nسەبارەت بە جێبەجێکردنی بڕیارەکەش، شادیە جەلال وتی:"هەر بڕیارێك ئەنجومەنی دادوەریی دەری بكات دەبێت بە یاسا و دەبێت جێبەجێ بكرێت".\nهەروەها، سروود ئەحمەد، بەرپرسی لقی كەركوكی كۆمەڵەی هێوای عێراقی، ئاگایی خۆی لە بڕیارەکە نیشاندا، کە بۆ سەرجەم دادگاکانی سەر بە حکومەتی عێراقە نەک تەنیا کەرکوک و وتی:"بڕیارەکە پێشێلكردنی مافی ژنان و دەستوری عێراقییە".\nسروود ئەحمەد، ئاماژەی بە حاڵەتێکی زۆر مەترسیدار و نامۆ کرد و وتی: ئێمە ئاگادارین گەر ژنی یەكەم ڕازی نەبێت هاوسەرەکەی ژن دووەم بهێنێت، ئەوا دادگا و پیاوەکە ئەو ژنە ڕەوانەی لای لیژنەی پزیشکیی دەروونی دەکەن و تۆمەتێکی دەدەنە پاڵ، کە گوایە ئەو ژنە نەخۆشیی دەرونیی هەیە، بەمەش بیانوویەک بۆ هێنانی ژنی دووەم دورست دەکەن.\nلەبارەی هەوڵەکانی ئەوان بۆ هەڵوەشانەوەی ئەو بڕیارە، بەرپرسی لقی كەركوكی كۆمەڵەی هێوای عێراقی وتی:"ڕێگە بە وەها بڕیارێك نادەین كە پێشلێی گەورەی مافی مرۆڤ و ژنان بكات، هەموو هەوڵەكانمان دەخەینە گەڕ لەڕێگای ڕێكخراوەكان و لیژنەی مافی مرۆڤ لە ئەنجومەنی پارێزگا، بۆ ئەوەی ڕێگا بەجێبەجێکردنی بگرین".


ئەزموونی شانۆیی برتۆلد بریخت … كوسرت عبدالرحمن – Denegkan\nbydengekan\tJune 22, 2013\tشانۆ\nبرتۆلد بریخت لە ١٠ی شوباتی ١٨٩٨ لە شاری ئۆگسبۆرگی کۆن لە دایک بووە . دوای شەڕی نازییەکان بریخت کرا بە سەرۆکی نووسەران و شانۆکارانی ئەڵمانیا . باوکی بریخت کاسۆلۆکی رۆمانی و دایکیشی پرۆتستاتی بوو . لە چینێکی کاسبکار ھاتووەتە دونیاوە ، باوکی بەڕێوەبەری کارگەی کاخەز بوو ، دایکی کچی کابرایەکی مووچەخۆر بوو . کە واتە بۆمان دەردەکەوێت کە بریخت لە بنەماڵەیەکی بەختەوەر ھاتووەتە دونیاوە و لە خێزانێکی خۆشحاڵ چاوی ھەڵھێناوە . بریخت خۆی گەنجێکی ناسراو بووە لەناو چینوتوێژەکاندا . قوتابخانەی سەرەتایی و ناوەندی لە ئۆکسبۆرگدا تەواو کردووە ، بەڵام دواتر چووەتە زانکۆی پزیشکی و بووەتە قوتابی ، دواتر بووەتە سەرباز و یەکەم پارچە شیعری لە ساڵی ١٩١٣ نووسیوە . لە ساڵی ١٩٢٠ دایکی دەمرێت ، دوای مردنی دایکی کۆچ دەکات بۆ شاری میونیخ ، لەو شارە وەکو شانۆکار کار دەکات و دەست بە نمایشی شانۆ دەکات ، لەوانەش ” روی سیمۆن ماشارۆ ” و لە چەندین بەرھەمی تر کار دەکات .\nدواتریش کالیگۆلای دەرھێنا ، ئەوەبوو لە ساڵی ١٩٢٢ بریخت خێزانی پێکھێنا ، بەڵام پاش پێنج ساڵ لە ژنەکەی جیا دەبێتەوە ، بەردەوام بریخت لە کارکردندا سوودی لە مایرھۆڵد بینیوە ، چونکی پێش ئەو دەستیپێکردووە ، ھەر ئەوەشمان لە بیر نەچێت بۆ رووخاندنی دیواری چوارەم بریخت سوودی لە مایر ھۆڵد و رێبازەکەی بینیوە . ئەو بنەمای رێبازی دەربڕینخوازی تەعبیری داھێناوە . ئەو خاڵانەیش کەوا بووە ھۆی دامەزراندنی شانۆی داستانی لای بریخت زۆرن . بریخت سوودی لە شانۆی کابوکی و شانۆی ژاپۆنی وەرگرتووە ، بریخت لە ژیانی خۆیدا ئەوەی ھەیبووە توانی بە شیعر دەری ببڕێ . چەندین شیعر و رۆمانی نووسیوە . لەوانەیش ” ئۆپرای سێ قورشەکە ١٩٣٨” یۆلیۆس قەیسەر ١٩٤٨ ” کە تا رادەیەک سەرکەوتووبوو . لە ساڵی ١٩٣٠ چەند چیرۆکێکی بڵاوکردەوە کە سەرنجراکێش بوون چونکی لەو وەختەدا ئاژاوە باو بووە لە ئەڵمانیا . بریخت لە ساڵی ١٩٥٦ دا نەخۆش دەکەوێ بەھۆی نەخۆشییەکانێوە پرۆژە شانۆییەکانی روو لە کزی دەکەن . شانۆگەری “گالیلۆ ” خەیاڵ و خەونەکانی دووبارە دەخاتە روو ، بەڵام تەمەنی بریخت و ژیانە دووبارەەبوونەوەکەی مایەی تێڕامانن ، بریخت تا ١٧/٧/١٩٥٦ ژیاو لەسەر وەسیەتی خۆی لە گۆڕستانێکی نزیک ماڵی خۆیان دەنێژرێت ، ئەمەیش ھەندێک لە بەرھەم و کارەکانی بریختن : لە ساڵی ١٩١٨ چەند شانۆگەرییەکی پێشکەش کرد وەک ” تەپڵەکانی شەوگار – لە نێو مردندا ” بوو ، دوای ئەوەیش لە ساڵی ١٩٢٣ شانۆگەری ئێدواردی دووەمی دەرھێنا . دوای ئەوەیش لە ساڵی ١٩٢٤ شانۆگەری ” مرۆڤ بۆ مرۆڤی ” پێشکەش کرد . لە ساڵی ١٩٢٦ ھەمان شانۆگەریی دووبارە کردەوە . دوابەدوای لە ساڵی ١٩٢٩ دا بریخت شانۆگەری ئەوەی وتی نەخێر ” ی نمایش کرد . لە ساڵی ١٩٣٢ جیھان بە گشتی ناسییان بە نمایشی شانۆگەری “دایک” لەو ساڵەدا بریخت رێزی زیاتری لێگیرا ، ئەوەبوو ئەو شانۆگەرییە ناوبانگی زۆری دەرکرد و زۆربەی ھاووڵاتیان ئەو بەرھەمەیان بینی ، دوای ئەوە ” ھۆراس و کۆریاس ” ی لە ساڵی ١٩٣٣ دەررھێنا . لە ساڵی ١٩٣٨ دووبارە نمایش کرایەوە ، بەڵام بە شێوازێکی تازەتر دەریھێنا .\nلە ساڵی ١٩٣٧ کالیگۆلا نمایش کرایەوە . لە ساڵی ١٩٣٩ بریخت ” دایکە ئازاکە ” و ” منداڵەکان ” ی دەرھێنا ئەمانە باسمان کردن ھەمووی لە نووسین و دەرھێنانی خۆی بوو . جگە لەمانە چەندین شانۆی تری نووسیوە و زۆربەی شاکارەکانی بریخت تاوەکو ئێستایش وەرنەگێڕاونەتە سەر زمانی کوردی ، بەڵام گەیشتنی ھەندێکی شاکارەکانی تری بوونەتە ھۆی ناساندنی ئەو داھێنەرەو بە ئێمەی ناساند . بریخت سوودی لە زۆر شانۆکاران و رێبازە شانۆییەکان بینیوە . لەگەڵ ئەوەیشدا داھێنانی کرد و دیواری چوارەمی شکاند و ناوی نا ” شانۆی داستانی ” زۆربەی نمایشەکانی بریخت دواتر بووە بە خۆپیشاندان دژی حکوومەتی نازییەکان . جارێکی بریخت سەردانی بیکیت دەکات شانۆگەری ” لە چاوەڕوانی گۆدۆ ” کاری تێدەکات . ھەر مەبەستم لەوەیە بڵێم بیروباوەڕی بریخت زۆر جیاوازەو تایبەتمەندە بە رێبازەکەیەوە . بریخت گەورەترین بۆشایی پڕ کردووەتەوە لە شانۆی جیھانیدا . ئێمەی کوردی شانۆکار زۆر سوودمان لە بیروبۆچوونەکانی بریخت و شێوازە دیار و لەبەرچاوگیراوەکەی بینیوە . زۆریشمان تاوەکو ئێستا وێڵین بەدوای خوێندنەوەی تازە لەسەر بریخت و شێوازە دەگمەنە تایبەتییەکەی ، بۆیە بەرھەمەکانی بەردەوام لە مێشکی ھەزاران گەنجی دەرچووی پەیمانگەکان و ھەزاران گەنجی تردا جێگەی خۆی گرتووەتەوە . نووسین و رێباز و دەرھێنانەکانی زۆر کاریگەرن . بریخت زۆر ھەڵدەگرێت کە لەسەری بنووسرێت . شانۆی داستانی لای بریخت لە سەردەمی خۆیدا کەوتە کارکردن بەدوای تازە شێوە دەربڕینێک و ناسینی تیۆرەکانی بۆ چارەسەرکردنی دیمەنی گۆرانی و ئۆپەرێتەکانی . ھاتنی بریخت و دوورخستنەوەی لە شانۆی تەقلیدی و کارکردن لەسەر “دەق” بۆ شانۆی ئەمڕۆ زۆر پێویست بوو ، بۆیە بریخت ھات و دایمەزراند و سەرپێچی تیۆرەکانی ئەرستۆی کرد . پەیڕەوی شێوازە تایبەتییەکەی خۆی کرد ، لە چوارچێوەی شانۆی داستانی ” المسرح الملحمی ” . ھەروەھا شێوازی نامۆبوونی ” التغریب” ی گرتەبەر . ھەوڵی دەدا کە بینەر لە سۆز دوور بخاتەوە و بیخاتە سەر بارێک کە لە ناخەوە بینەر خۆی حوکوم بەسەر رووداوەکاندا بدات و سەرپشک بێت لە ھەڵوێستی .\nPrevious پارتى و فەرشى سور … بەختیار شارەزورى\nNext لە ناو جاخێکی سووری پشمەرگەیەکدا


"ئەودیموو مانگێ"ڕومانەو کاکەحافێز ئەحمەدی ڕوانه‌و بازاری بی( "ئەودیموو مانگێ" رمان آقای حافظ احمدی به زبان هورامی نویسنده و شاعر هورامان وارد بازار شد)\nبە پاو هه‌واڵوو'هه‌ورامان هانه‌به‌رچه‌م'ی\nکاکەحافێز ئەحمەدی ڕوانه‌و بازاری بی\nڕومانەو (ئەودیموو مانگێ) بە قەڵەموو (حافێز ئەحمەدی) جە 170 لاپەلێنه بە ئومێذوو خوذای جە لایەنوو نەشروو ئارمان نگاروو تارانیوە تا دەوهوموو ئی مانگێ (ئابان) مێ بازار.\nئی ڕومانێ جە ساڵەکاو 1988 تا 1999ی میلادی قۆمیۆ و ئەچی بەینیچنه شیمیاوارانوو هەڵبجەی گێرۆنە ڤەر. ئەڵبەتە شیمیاوارانوو هەڵەبجەی تەنیا بەشێوە مچکلەو ئی ڕومانێ گێرۆنه ڤەر و مێحوەریەتوو ڕومانێ نیا سەرشەو. هەرچن کە تەقریبەن تاڤوو واچوو هەشتا جە سەذوو ماجەرایاو ڕومانێ بۆنەو ئا شیمیاوانیوە مێنێنه ڤەر، بەڵام مێحوەریەتش ئینا سەروو حێزبێوە کە بۆنەو جەنگوو ئێراق و ئێرانیوە وەش بیەن. (سووشار) حێزبێوە دە نەفەرەن که حسەین دڵارام فرماندەشا و نۆ تەک تیر ئەندازێ‌تەر ئەچی حێزبنه پێسەو دە ڕەفێقه گیانیا و دە برایا پەی شەرەف و نامووسیشا گژیا و بڕێوەشا گیان مذا.\nئەودیموو مانگێ دوێ دیمێو مانگێنێ کە یۆشا چەرمەن و یۆشا سیاوا، بەڵام حەقێقەتنه هەردوە سیاوێنێ و فرەش پەنە مشۆ تا حسەین دڵارام ئینەیە زانۆ. ئەودیموو مانگێ داستانەو ژیوایو حسەین دڵارامی و حێزبوو سووشارینه. بنەمایێوە تارێخیش نیا و نیمە تەخەیۆڵیەنە و تەنیا هۆو ئانەی کە ساڵانوو 1988 تا 1999ی دیاری کریان پەیش ئانەن کە ئشیێم مقەدەرێوە گەورە پێسەو شیمیاوارانوو هەڵەبجەیش بیێ چەنە تا ساختمانوو داستانێ شکڵش گێرتێ.\nبە ئاواتوو ئانەیوە یاوۆ دەستا و شمەیچ پێشوازیش کەردێ چەنە و تەنیاما نازدێ...\nیاگێشنه دەسوەشانەو کاکە عەدنان مورادی کەروو پەی ونارایو ڕووبەرگەکەیش.\nرمان"ئەودیموو مانگێ"به زبان هورامی\nنوشته آقای حافظ احمدی\nنویسنده و شاعر هورامان؛ وارد بازار شد\nاین رمان در(170) صحفه و از سوی انتشارات"آرمان نگار"تهران\nطبقه بندی: زانیاری، ئه‌ده‌بیات، شێعر، تاریخ، جوغرافی،\nبرچسب ها: هه‌ورامان‌هانه‌به‌رچه‌م-کتابخانه‌هورامان، یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد، سه‌فه‌ره‌کێ گالیوێری، وه‌سیه‌ت په‌ی مه‌زهه‌ری، یانەوخەما، "ئەودیموو مانگێ"ڕومانەو کاکەحافێز ئەحمەدی ڕوانه‌و بازاری بی( "ئەودیموو مانگێ" رمان آقای حافظ احمدی به زبان هورامی نویسنده و شاعر هورامان وارد بازار شد)،\n[ دوشنبه 1 آبان 1396 ] [ 03:02 ب.ظ ] [ همایون محمدنژاد ]


🏰 ئامێدی | 🏷 پول: جهـ | زمانێ بابەتی: 🏳 کرمانجی - کوردیی باکوور\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Nov 19 2018 8:35PM هاتیە ڕاست ڤەکرن\n👁 ئەڤ بابەتە 11,320 جار هاتیە دیتن\n🖇 بابەتێن پەیوەستکری: 78\n1. 👁 دەرگای قەڵا لە ئامێدی\n2. 👁 گۆڕستانێک دۆزرایەوە مێژووەکەی بۆ 400 ساڵ بەر لە ئێستا دەگەڕێتەوە\n1. 👁 ئیحسان ئامێدى\n2. 👁 ئەبو سعود ئامێدی\n3. 👁 باوەڕ ئامێدی\n4. 👁 بۆتان ئامێدی\n5. 👁 بەنگین ئامێدی\n6. 👁 تیرۆژ ئامێدی\n7. 👁 جەمال ئامێدی\n8. 👁 جەمال محەمەد ئەمین ئامێدی\n9. 👁 حەسەن سەیفەدینی ئامێدی\n10. 👁 دیلمان ئامێدی\n11. 👁 رێبەر ئیسماعیل ئامێدی\n12. 👁 سادق بەهادین ئامێدی\n13. 👁 ساڵح ئامێدی\n14. 👁 سدقی ئیسماعیل ئەحمەد محەمەد ئامێدی\n15. 👁 سمکۆ ئامێدی\n16. 👁 شوکری زەینەدین - شوکری ئامێدی\n17. 👁 شیرین ئامێدی\n18. 👁 شێخولیسەلام ئەبو سعودی ئامێدی\n19. 👁 عارف ئامێدی\n20. 👁 عەدنان ئامێدی\n21. 👁 عەلی عومەر عەلی سالم ئامێدی\n22. 👁 محەمەد ساڵح سەعدوڵڵا ئامێدی\n23. 👁 مێهڤان ئامێدی\n24. 👁 مەکی ئامێدی\n25. 👁 نیشان ئامێدی\n26. 👁 نەجات شەعبان دیلۆ ئامێدی\n27. 👁 هەناء محەمەد محەمەد طاهر ئامێدی\n28. 👁 هەندرێن ئامێدی\n29. 👁 ڤەهێل ئامێدی\n30. 👁 کامەران ئەحمەد سلێمان محەمەد کنجی (کامەران ئامێدی)\n📷 ئامێدی ساڵی 1904 | 🏷 پول: وێنە و پێناس | زمانێ بابەتی: 🏳 کوردیی ناوەڕاست\n👁 ئەڤ بابەتە 2,978 جار هاتیە دیتن\n📊 ئامێدی: پێشبینیێن ھاتنا رێژەیەکا زۆر یا گەشتیاران بۆ وێ دەڤەرێ دھێتەکرن | 🏷 پول: ئامار و راپرسیا | زمانێ بابەتی: 🏳 کرمانجی - کوردیی باکوور\n👁 ئەڤ بابەتە 258 جار هاتیە دیتن\n🔤 ئامێدیێ | 🏷 پول: وشە و دەستەواژە | زمانێ بابەتی: 🏳 کرمانجی - کوردیی باکوور\n👁 ئەڤ بابەتە 2,233 جار هاتیە دیتن\n📊 ئامێدیێ: پتری 450 تەنێن برنجی دهێتە بەرهەمئینان | 🏷 پول: ئامار و راپرسیا | زمانێ بابەتی: 🏳 کرمانجی - کوردیی باکوور\n👫 ئیحسان ئامێدى | 🏷 پول: کەسایەتی | زمانێ بابەتی: 🏳 کرمانجی - کوردیی باکوور\n👁 ئەڤ بابەتە 5,364 جار هاتیە دیتن\n👫 ئەبو سعود ئامێدی | 🏷 پول: کەسایەتی | زمانێ بابەتی: 🏳 کوردیی ناوەڕاست\n👁 ئەڤ بابەتە 2,325 جار هاتیە دیتن\n📖 اهم الحروب التي خاضها اهالي العمادیة (ئامێدي) | 🏷 پول: کورتەباس | زمانێ بابەتی: 🇸🇦 عربي\n➕ ئەڤ بابەتە ژ لایێ: (هاوڕێ باخەوان) ل: Sep 4 2013 10:30PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Sep 4 2013 10:31PM هاتیە ڕاست ڤەکرن\n👫 باوەڕ ئامێدی | 🏷 پول: کەسایەتی | زمانێ بابەتی: 🏳 کوردیی ناوەڕاست\n👫 جورێ کەس 🎤 گۆرانیبێژ\n➕ ئەڤ بابەتە ژ لایێ: (هاوڕێ باخەوان) ل: Aug 23 2010 2:46PM هاتیە تومارکرن\n📷 فایلا وێنەیی 1.0.1 8 KB Aug 23 2010 2:46PM هاوڕێ باخەوان\n📕 بایەخدانی میرانی ئامێدیان بەڕۆشنبیری لە دەڤەری بادیناندا | 🏷 پول: پەڕتووکخانە | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Nov 28 2011 9:26AM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Aug 9 2013 11:35AM هاتیە ڕاست ڤەکرن\n👁 ئەڤ بابەتە 8,272 جار هاتیە دیتن\n📷 فایلا وێنەیی 1.0.1 43 KB Nov 28 2011 9:26AM هاوڕێ باخەوان


رۆژنامه‌وانی – میدیای کوردی و دەستدرێژییەکانی میلیشیا حیزبییەکان\nمیدیای کوردی و دەستدرێژییەکانی میلیشیا حیزبییەکان\nJan 05, 2018 رۆژنامه‌وانى بيروڕا, ره‌وشی رۆژنامه‌وانی لێدوان نووسین ناچالاککراوە لە میدیای کوردی و دەستدرێژییەکانی میلیشیا حیزبییەکان\nلە 26ساڵی ئەزموونی حوکمدارییاندا، یەکێتی نیشتمانیی کوردستان و پارتی دیموکراتی کوردستان وەک دوو هێزی هەژمونداری خاوەن چەکدار، پشکی شێری ئەو یاساشکێنی و پێشلکارییانەیان بەردەکەوێت کە بەرامبەر میدیاو میدیاوانانی هەرێمی کوردستان ئەنجامدراون. لە شکاندنی ئامێرە رۆژنامەوانییەکان و هەڕەشەو تۆقاندنی رۆژنامەنووسانەوە بگرە تاوەکو بە بریندارکردنی جەستەیی و دەروونی، رفاندن و کوشتن دەگات، ژینگەیەکی میدیایی ئەوتۆیان بەرهەمهێناوە کە هەرگیز نەتوانراوە بۆ ماوەیەکی درێژ هەناسەیەکی قوڵی ئازادیی دەربڕین و رۆژنامەگەریی تێدا بدرێت و چیتر هەناسەبڕکێ بە بەرهەمهێنەران و بەکارهێنەرانی میدیا نەکرێت!\nیەکێک لەسەروەرییەکانی ئەم ئەزمونە خۆماڵییە کوردییە، بەرهەمهێنانی یاسای ژمارە 10ی ساڵی 1993ی چاپەمەنیی و دواتر هەموارکردنەوەو گۆڕینی بوو بۆ یاسای ژمارە 35ی ساڵی 2007ی رۆژنامەگەری، کە تێیدا هەریەک لە سانسۆری پێشوەخت، سنوردارکردنی زانیارییە گشتییەکان، دەستگیرکردنی رۆژنامەنووس و داخستنی کەناڵی میدیایی یاساغکران. بەشێکی ئەم گۆڕانکاریانەش، کرانە کراسێک و دووران بەبەری دەستکەوتەکانی وەزارەتی رۆشنبیری، بەڵام فەرمانی ژمارە 5002ی هەمان وەزەرات لە رۆژی 19/12/2017ی بۆ راگرتنی پەخشی کەناڵەکانی دامەزراوەی میدیایی نالیا، گومانێکی قووڵیی لەسەر کارنامەی شارەوەی ئەو وەزارەتە دروستکرد. بەتایبەت کاتێک لە رێی هێزە ئەمنییەکانەوە بەشێوەیەکی زۆر نایاسایی ئەو فەرمانە جێبەجێکراو سەرەڕای دەستبەسەرداگرتنی ئۆفیسی سلێمانی و کارمەندەکانی، چەند رۆژنامەنووسێکیشیان دەستگیرکرد!\nلەرێی ناڕەزایینامەیەکەوە رێکخراوی چاودێریی میدیای کوردی (چمک)؛ وێڕای رەتکردنەوەی ئەو فەرمانە وەزارییە، هۆشیاری دایە سەرجەم کەناڵەکانی راگەیاندن و رۆژنامەنووسان لەوەی زیاترو وردتر پابەندبن بە یاسا و رێسا پیشەییەکانی رۆژنامەگەریی لەکاتی بارگرژیی و ململانێ سیاسییەکانی هەرێم‌و ناوچەکەدا، هەروەك بەپێویستیشی زانی کە بەدووربن لە هەر جۆرە بەکارهێنانێکی بەئەنقەست و لادان و هاندانێکی ناڕەوای ناپیشەیی. “لەگەڵئەوەشدا هەڵسوکەوتی ناڕێکی هێزە ئەمنییەکان لەگەڵ ڕۆژنامەنووس‌و کاربەدەستانی (NRT) مەحکوم دەکات و دووپاتیدەکاتەوە کە ئەو جۆرە رەفتارانە دژو پێچەوانەی بەندو مادەکانی هەریەک لە یاسای ژمارە (11)ی ساڵی 2013ی مافی دەستکەوتنی زانیاریی و یاسای ژمارە 35ی ساڵی 2007ی رۆژنامەگەرین. … لەبری کپکردنی دەنگی ناڕەزاییەکان؛ باشترە دەستبەجێ بڕیارو فەرمانە نایاساییەکان هەڵوەشێنرێنەوە، چالاکوانان و رۆژنامەنووسان ئازاد بکرێن و قەرەبووی زیانلێکەوتووانییش بکرێنەوە. لەپاڵ ئەوەشدا گرنگە رۆژنامەنووسان‌و کەناڵەکانی میدیاش ڕووماڵێکی پیشەییانەی ڕووداوەکان بکەن‌و بەدووربن لە بڵاوکردنەوەی هەر پەیامێک کە سەقامگیریی نیشتمانیی هەرێم‌و ئاشتیی کۆمەڵایەتی بخاتە بەردەم مەترسی. پێویستە هاووڵاتیانیش ئەوەیان لەبەرچاو بێت کە هەرچەندە داواکارییەکانیان دروست و واقیعیی بن، بە سوتاندن و تاڵانکردنی فەرمانگە حکومییەکان ئامانجەکانیان ناپێکن. هەربۆیە لەسەر هەمووان پێویستە گیانی پێکەوەژیان و خەباتی ناتوندوتیژی پەرەپێبدەین، چونکە تۆڕە هاوبەشەکانی گەندەڵیی و خاوەنی بەرژەوەندییەکان، بە بەرنامە هەموو کارتەکان تێکەڵاو دەکەن، تاوەکو لە دۆخی پشێویی و ئاڵۆزییدا درێژە بە مانەوەو بەردەوامیی خۆیان بدەن.”\nهەموو ئەوانەش سەرباری ئەو رەشبگیرییە بەرنامەدارەی هێزە ئەمنییەکان و بەسەربازگەکردنی شارو شارۆچکەکانی هەرێمی کوردستان لەهەفتەی رابردوودا، دوو راستیی مێژوویی باشتر سەلماند:\nیەکەم: میدیاو دەسەڵاتی کوردی یەک لەیەک ناپیشەییترو بێبەرنامەترن لە کارکردنی رۆژانەیاندا، بەتایبه‌تتر لە سه‌روەختی قه‌یران و گرژیی و ململانێكاندا. بەدەربڕێنێكی تر، هەڵگری هیچ دنیابینییەکی روونیی کارکردنی پیشەیی نین و لەسەر بنەمای زەوق و سەلیقەی تاکەکەسیی و پیلانی نانیشتمانیی درێژە بەمانەوەو بەردەوامیی خۆیان دەدەن. وەک هەمیشەش، وەرگر یان هاووڵاتیان دەبنە سوتەمەنیی گرژییەکانی نێوانیانن!\nدووەم: پەیوەندیی نێوان رۆژنامەوانان و هێزە ئەمنییەکان لەوپەڕی خراپیدایە و هیچ تروسکاییەکی هاوبەشی کارکردنی نیشتمانیی لەنێوانیاندا نییە. بەجۆرێك رۆژنامەنووس لەبەرچاوی هێزە ئەمنییەکاندا، بونەوەرێکی هێندە بەردەست و خۆشدەستە بۆ راوکردن؛ تەنانەت داواکاری گشتییش لەسەری بەدەنگ نایەت. ئەوەندەی لەخەمی تەمێکردنییەتی، ئەوەندە لەخەمی ئەوەدانییە کە وەک مرۆڤێک بەرگری لێبکات تاوەکو پیادەی مافە مەدەنیی و پیشەییەکانی بکات!


(ڕەوانەکراوە لە لیبراڵیزمەوە)\nدیموکڕاسی و مافەکانی مرۆڤ دیموکڕاسی ، ئازادی و مافی دەنگدان گرینگایەتێکی تایبەتیان ھەیە لای لیبڕالەکان- تەنیا ھێزێکی بەڕێوەبەری دەوڵەتی کە بە بەڵێنەوە ڕێبەرایەتی بکا قانوونی یە . پرسیارێکی لە مێژینەی لیبڕالەکان ئازادی مەزھەبی ، ئازادی چاپەمەنی و ئازادی ڕادەربڕینە .لیبڕالەکانی نوێنەرایەتی بە سێکولاریزە کردنی کۆمەڵگا دەکەن ،واتە جیایی دین لە دەوڵەت. مەبەستی لیبرالیزم ئەوەیە کە ھەموو مرۆڤەکان خاوەن مافی یەکسانن . بە بێ لەبەرچاوگرتنی بۆ نموونە جنس ،پەیوەندی سێکسی ، و ڕەگەز . لیبڕالەکان نوێنەری دەوڵەتێکی عادڵن و ھەمووان لە ڕاست قانوون بە چاوێک سەیر دەکەن . لیبڕالیزم خاوەن ڕابردوویەکی ھومانیستیە . Андрей пидр и любит доблиться в попенгаген\nوەرگیراو لە «https://ckb.wikipedia.org/w/index.php?title=لیبرالیزم&oldid=628930»\nئەم پەڕەیە دواجار لە ٢١:٠٢ی ١٨ی تەممووزی ٢٠١٩ نوێ کراوەتەوە.


ئەمرۆ لەمێژوودا – پەڕە 5 – History Of Kurd\nHome / ئەمرۆ لەمێژوودا (page 5)\n2017-01-06\tئەمرۆ لەمێژوودا, مێژووى جیهان, مێژووى گشتى لێدوان نووسین ناچالاککراوە لە سوپای عێراق یاخود عێراقی سوپا\nسوپای عێراق یاخود عێراقی سوپا نوسینی: بەنگینە پیرۆت نورى… بە گەڕانەوەمان بۆ چاوگی مێژوو چرکەیەک لە ژیانی تاکەکانی عێراق شک نابەین سوپا رۆڵی لە چەوساندنەوەیان و ستەمکاریی بەسەریاندا نەبووبێ، سوپایەک ھەمیشە لوولە و گوللەی تفەنگەکانی لە جیاتی دوژمن بە ئاراستەی گەلەکەی خۆی تەقاندوە. سوپای عێراق ئەو سوپایە بووە بەردەوام دوژمنی گەلەکەی خۆی بووە لە ھەر …\n2016-12-30\tئەمرۆ لەمێژوودا لێدوان نووسین ناچالاککراوە لە ئه‌و رووداوانه‌ی مێژوو كه له 30ی 12 روویانداوه\nئه‌و رووداوانه‌ی مێژوو كه له 30ی 12 روویانداوه   -1853 گرێبه‌ستی جادسدن له‌گه‌ڵ مه‌كسیك ئیمزاكرا كه به‌پێی ئه‌و گرێبه‌سته به‌شه‌كانی باشوری ئه‌ریزۆناو نیو مه‌كسیكۆ به رامبه‌ر به 10 ملیۆن دۆلار به ئه‌مریكا فرۆشرا..– 1911 ئه‌نجومه‌نی كاتی شۆڕش له چین سه‌ن یان سینی وه‌ك یه‌كه‌مین سه‌رۆكی نیشتمانی وڵات هه‌ڵبژارد… -1972 ئه‌مریكا …\n2016-08-08\tئەمرۆ لەمێژوودا, مێژووى جیهان, مێژووى گشتى لێدوان نووسین ناچالاککراوە لە ساڵیادی ڕاگرتنی جەنگی یەکەمی کەنداو\nساڵیادی ڕاگرتنی جەنگی یەکەمی کەنداو سبەی لە رۆژێکی وەک ئەمڕۆدا هەردو وڵاتی ئێران و عێراق رەزامەندیان لەسەر بڕیاری ژمارە (598)ی نەتەوە یەکگرتوەکان دەربڕی، کە تێیدا هەردولا رازیبون بە راگرتنی جەنگ و کۆتاییهێنانی بە شەڕی نێوانیان کە لە (22)ی ئەیلولی ساڵی (1980) دەستیپێکرد و ماوەی هەشت ساڵی خایاند. ساڵیادی وەستانی جەنگی …\n2016-07-18\tئەمرۆ لەمێژوودا, مێژووى جیهان, مێژووى گشتى لێدوان نووسین ناچالاککراوە لە ژیانێك لە پێناو مرۆڤایەتیدا،ڕۆژی نیلسۆن ماندێلا\nژیانێك لە پێناو مرۆڤایەتیدا،ڕۆژی نیلسۆن ماندێلا (سبەی): ئەمڕۆ (18)ی تەمموز بە رۆژی جیهانی نیلسۆن ماندێلا دیاریکراوە کە هاوکاتە لەگەڵ رۆژی لەدایکبونەکەی و رۆژەکەش لەلایەن رێکخراوی نەتەوە یەکگرتوەکانەوە وەکو رێزلێنانێک بۆ ماندێلا دیاریکراوە. نێلسۆن ماندێلا ساڵی (2013) لە تەمەنی (95) ساڵیدا دوای مانەوی بۆ ماوەیەکی درێژ لە نەخۆشخانە کۆچی دوایی کرد. …\n2016-06-04\tئەمرۆ لەمێژوودا, ناوداران لێدوان نووسین ناچالاککراوە لە محمد علی كلای..پاڵه‌وانی جیهان و مێژوو وه‌فاتی كرد\nمحمد علی كلای..پاڵه‌وانی جیهان و مێژوو وه‌فاتی كرد نوسین و ئاماده‌كردن: دڵشاد ئه‌حمه‌د ئه‌وره‌ش پێسته پاڵه‌وانه له ساڵی 1942له دایك بوه خۆی ناوی (كاسيوس مارسيلوس كلاي جونيور) بوو كاتێك بوه موسڵمان ناوی خۆی گۆری بۆ محمد علی كلای ئه‌و خاوه‌ن به‌ناوبانگترین كه‌سایه‌تی وه‌رزشی مێژوه به‌تایبه‌تی له‌یاری بۆكسێن (ملاكمة) خۆی …\n2016-05-08\tئەمرۆ لەمێژوودا لێدوان نووسین ناچالاککراوە لە ئەمڕۆ لە مێژوو دا\nئەمڕۆ لە مێژوو دا 8 مایو رووداوه‌كان..1777: شریدان توانی له‌شانۆگه‌ری (قوتابخانه‌ی گێره‌شێوێنه‌كان) سه‌ركه‌وتن به‌ده‌ستبهێنێت.1879: داهێنه‌ری ئه‌مریكی (جۆرج سیلدین) داوای وه‌رگرتنی به‌رائه‌تی داهێنانی پێشكه‌ش كرد، بۆ یه‌كه‌مین ئۆتۆمبیل كه به به‌نزین كاربكات.1914: دامه‌زراندنی فیلمه‌كانی (باراماونت) بۆ به‌رهه‌مهێنانی سینه‌مایی.1918: نیكاراگوا جه‌نگی راگه‌یاند دژ به نه‌مسا و مه‌جه‌ر و ئه‌ڵمانیا له‌میانی جه‌نگی یه‌كه‌می …\n2016-04-30\tئەمرۆ لەمێژوودا لێدوان نووسین ناچالاککراوە لە ئەمڕۆ لە مێژوو دا\nئەمڕۆ لە مێژوو دا 30 ئه‌بریلرووداوه‌كان:1789: جۆرج واشنتۆن بوو به یه‌كه‌مین سه‌رۆكی ویلایه‌ته یه‌كگرتووه‌كان.1803: چونه ناو شاری مه‌ككه (ئه‌میر سعود) به (100) حوشتره‌وه.1812: لویزیانا چووه پاڵ ویلایه‌ته یه‌كگرتووه‌كان تا ببێته ویلایه‌تی 18 و دوای ئه‌وه‌ی ناپلیۆن پۆنانپارت فرۆشتی به ویلایه‌ته یه‌كگرتووه‌كان.1854: دامه‌زراندنی یه‌كه‌مین هێڵی ئاسنین له به‌رازیل.1869: مه‌دحه‌ت پاشا …\n2016-04-25\tئەمرۆ لەمێژوودا لێدوان نووسین ناچالاککراوە لە ئەمڕۆ لە مێژوو دا\nئەمڕۆ لە مێژوو دا 25 ئه‌بریل رووداوه‌كان..1792: دانانی سروودی شۆڕشی فه‌ره‌نسی لامارسییز.1893: گه‌ڕانه‌وه‌ی نوێنه‌ری ده‌سه‌ڵاتی عوسمانی (عومه‌ر وه‌هبی) له موسڵه‌وه بۆ ئه‌سته‌نبوڵ.1896: گه‌شتی دامه‌زرێنه‌ری سه‌هیۆنیزم (هیرتزل) له میونیخ به‌ره‌و ڤیه‌ننا كه‌وته‌ڕێ.1920: بڕیاره‌كانی كۆنگه‌ری (سان ریمۆ) كه یاسای داگیركردنی عراقی له‌سه‌ربازیی راسته‌وخۆوه گۆڕی بۆ یاسای (ئینتیداب).1926: ده‌ركه‌وتنی یه‌كه‌مین ئامێری فرۆشتی …\nناوه‌کانی هاوڕیشه‌له‌گه‌ڵ په‌یڤی کورد